
I dok država tek kreće u borbu s 
menstrualnim siromaštvom, ovi 
gradovi na sjeveru Hrvatske već 
osiguravaju besplatne uloške za 
svoje učenice 


I dok je Vlada Republike Hrvatske 
tek u ovoj godini započela borbu 
protiv menstrualnog siromaštva i to na 
način da će u svim školama i 
skloništima za žene žrtve nasilja 
osigurati besplatne higijenske uloške 
za što je osigurala milijun eura, 13 
hrvatskih gradova s tom je borbom 
krenulo već lani, donosi portal 
Gradonačelnik.hr. 

Među njima su i gradovi sa sjevera 
Hrvatske — Vrbovec, Jastrebarsko, 
Samobor, Zaprešić, Lepoglava i 
Varaždin odakle je i krenuo val 
pozitivnih promjena. 

Naime, ravnateljica  Strojarske i 
prometne škole Varaždin Snježana 
Klarić odlučila je povući prvi potez i 
podijeliti besplatne uloške i tampone 
svojim učenicima, bez obzira na 
njihov socijalni status, a potom je 
Gradsko vijeće prihvaćanjem 
amandmana SDP-ovog Lovre 
Lukavečkog podržalo inicijativu da se 
osiguraju sredstva za financiranje 
higijenskih uložaka učenicama slabijih 
materijalnih — mogućnosti u svim 
osnovnim školama kojima je osnivač 
Grad Varaždin. 

Ova inicijativa naišla je na snažnu 
podršku = gradonačelnika — Nevena 
Bosilja i njegovog — zamjenika 
Miroslava Markovića te se iz gradskog 
proračuna za ovu svrhu izdvojio iznos 
od 40 tisuća kuna. 

U borbu protiv — menstrualnog 
siromaštva uključio se i Grad Vrbovec 
koji je također učenicama svojih 
osnovnih škola odlučio omogućiti 
besplatne higijenske uloške te je u 
proračunu za 2022. godinu za tu svrhu 
osigurao 40 tisuća kuna, odnosno, 20 
tisuća po školi gdje su u ženskim 
toaletima = postavljeni automati s 
ulošcima. 

Među prvima koji su se odlučili 
provoditi ovu mjeru našao se i Grad 


Jastrebarsko koji je od ove školske 
godine učenicama osnovnih i srednjih 
škola osigurao potrebne higijenske 
uloške za što je izdvojeno trideset 
tisuća kuna. 

I Grad Samobor prepoznao je 
važnost ove mjere te se priključio valu 
pozitivnih promjena. Za sve učenice, 
njih otprilike 800 iz viših razreda pet 
samoborskih osnovnih škola, 
osigurani su besplatni higijenski 
ulošci. Kako bi realizirao ovu mjeru 
Grad je osigurao 50 tisuća kuna, a 
bude li potrebe iznos će dodatno 
povećati. 

U zaprešićkim osnovnim i srednjoj 
školi također su postavljeni dispenzeri 
higijenskih uložaka, a ulošci će biti 
dostupni svim učenicama bez obzira 
na njihov socijalni status. Za 
postavljanje  dispenzera i redovitu 
opskrbu zadužene su škole, a troškovi 


će se podmiriti iz gradskog proračuna. 

Ovaj način borbe protiv 
menstrualnog siromaštva prigrlio je i 
Grad Lepoglava u čije će tri osnovne 
škole, zahvaljujući Gradskoj upravi, 
učenice moći koristiti — besplatne 
higijenske uloške. Grad je, naime, 
nabavio šest tisuća uložaka koje će 
slobodno moći = koristiti — učenice 
osnovnih škola u Lepoglavi, Kamenici 
i Višnjici. 

Kako je naglasio gradonačelnik 
Marijan Škvarić, odluku su donijeli 
zbog činjenice da je oko 30 posto 
hrvatskih obitelji na rubu siromaštva te 
im higijenski ulošci predstavljaju 
prevelik = financijski — izdatak. U 
Lepoglavi će sve djevojke, bez obzira 
na socijalni status, moći koristiti 
besplatne uloške budući da nisu 
postavljena nikakva ograničenja, piše 
Gradonačelnik.hr. 

Pogledajte koliko je odluka sud u 
Zlataru donio vezano uz posvojenja 
iz Konga. Iz Konga stigla tvrdnja da 
je od 2017. strancu nemoguće 
posvojiti dijete 1z Konga? 


Četiri para iz Hrvatske uhićena su 
početkom prosinca u zračnoj luci u 
Ndoli, trećem najvećem zambijskom 
gradu, zbog sumnje na trgovinu 
ljudima, odnosno zbog sumnje u 
valjanost dokumenata o posvojenju 
maloljetne djece iz DR Konga. 

Događaj je to koji već mjesecima 
zaokuplja pažnju javnosti u Hrvatskoj. 
Naime, optuženi su za trgovanje 
ljudima u pokušaju i krivotvorenje 
dokumenata, a djeca, koja imaju 
hrvatske dokumente, oduzeta su im i 
smještena pod zambijsku skrb. 

U međuvremenu četiri para iz 
Hrvatske sada čekaju već drugo sudski 
postupak nakon što su prije desetak 


dana bili već nadomak odlaska iz 
Zambije. Sve je dodatno 
zakomplicirala i izjava ravnatelja 
zaduženog za zaštitu djece u 


kongoanskom ministarstvu za obitelj i 
djecu koji je naglasio da stranci ne 
mogu legalno  posvajati djecu iz 
Demokratske Republike Kongo još od 
2017. 


No, sudovi u našoj zemlji u isto su 
vrijeme priznavali odluke kojima je u 
DR Kongo zasnovano posvojenje 
maloljetne djece i to sudovi sa sjevera 
Hrvatske, točnije sudovi u Zlataru i 
Varaždinu. 

-U razdoblju od 1. siječnja 2018. do 
31. prosinca 2022. Općinski sud u 
Zlataru priznao je 23 odluke kojima je 
u DR Kongo zasnovano posvojenje 
maloljetne djece. Priznanje strane 
sudske odluke je radnja kojom strana 
odluka dobiva pravni učinak na 
području Republike Hrvatske, odnosno 
smije se koristiti u pravnom prometu na 


području Republike Hrvatske. 
Pojedinačna posvojenja djece 
provedena su u Demokratskoj 


Republici Kongo. 

Podnositelji su se obratili ovom sudu 
kao stvarno i mjesno nadležnom radi 
priznanja odluka o = posvojenju 
Demokratske Republike Kongo - stoji u 
pojašnjenju Općinskog suda u Zlataru 
kojeg potpisuje sutkinja Aleksandra 
Leljak glasnogovornica suda. 


Odgovor, doduše o nešto manjem 
broju priznavanja odluke, stigao je i sa 
Općinskog suda u Varaždinu. 


-U — posljednjih — deset — godina, 
provedena su, po prijedlogu 
predlagatelja, = četiri — izvanparnična 


postupka, radi priznanja strane sudske 
odluke. U dva predmeta, stranu sudsku 
odluku donio _ je Dječji sud iz 
Demokratske Republike Kongo, u 
trećem predmetu stranu sudsku odluku 
donio je Sud mira u Lubumbashi- 
Kamalondo, Demokratska Republika 
Kongo, a u četvrtom predmetu, stranu 
sudsku odluku donio je Regionalni sud 
u Bissau, iz Republike Guine-Bissau. 

-Strane sudske odluke koje je donio 
Dječji sud iz Demokratske Republike 
Kongo, priznate su kod ovog suda u 
tijeku 2022., strana sudska odluka koju 
je donio Sud mira, priznata je 2012., a 
strana sudska odluka koju je donio 
Regionalni sud u Bissau, priznata je 
2016. - odgovor je glasnogovornice 
Općinskog suda u Varaždinu Snježane 
Lukač-Keretić. 

Posavec: Uz ostale, imamo 
desetak projekata vrijednih 
140 milijuna kuna 


Uoči zajedničkog kolegija županijskih 
i gradskih pročelnika, međimurski župan 
Matija Posavec istaknuo je kako su sve 
institucije i službe Županije na 
raspolaganju svim —— općinama i 
gradovma. 

Naglasio je kako ovakvi kolegiji imaju 
formalni, ali prije svega operativni 
karakter, s obzirom na to da okupljaju 
pročelnike, ali i ravnatelje ustanova i 
stručne službe, kako bi napravili pregled 
projekata koji se odvijaju na području 
grada Čakovca kao središta Međimurja. 

-Cilj nam je definirati teme koje nas 
očekuju u narednom razdoblju te proći 
kroz = projekciju = razvoja = cijelog 
Međimurja, s naglaskom na grad 
Čakovec. Trenutno se, što = se 
Međimurske županije tiče, provode 
brojni projekti na području Čakovca, a 
među najvažnijima po financijskoj težini 
je desetak projekata vrijednih oko 140 
milijuna kuna i svi će ti projekti biti 
gotovi ove godine. Riječ je o energetskoj 
obnovi Županijske bolnice u Čakovcu, 
rekonstruiraju se Zavod za hitnu 
medicinu i Zavod za javno zdravstvo, a 

očekujemo da će ta tri projekta biti 
gotova do ljeta — naglasio je Posavec. 

Dodao je da Međimurska županija 
sudjeluje i u obnovi Učiteljskog 
fakulteta, odnosno Pedagoške akademije 
te da je završeno vanjsko uređenje 
najveće sportske dvorane na području 
Međimurja, dvorane Graditeljske škole. 
Pred samim je završetkom i Regionalni 
centar kompetentnosti u Tehničkoj školi 
koji će biti veliki iskorak u strukovnom 
obrazovanju 

-Pokrenuli smo = projekt — obnove 
Muzeja Međimurje, odnosno palače 
Zrinski, nakon uspješnog = projekta 
fortifikacije bedema, što će također biti 
gotovo do ljeta, gradi se Regionalni 
centar HGSS-a na području naše 
vojarne, a treba — spomenuti i 
infrastrukturu — ceste i kanalizaciju. To 
su sve projekti koji će biti završeni 
najkasnije do kraja ove godine — poručio 
je župan. 

Na kolegiju je bilo riječi 1 o projektima 
za koje je pripremljena projektna 
dokumentacija i s kojima će se krenuti u 
ovoj godini, a to su obnova Gospodarske 
škole u Čakovcu i dogradnja Gimnazije 
s  revitalizacijom = vanjskih terena. 
Potpisani su ugovori za financiranje 
projektne dokumentacije za  Zelenu 
oazu, a pred potpisivanjem su dva velika 
projekta vezana uz parkovnu 
arhitekturu. 

Nadalje, u završnoj je fazi izrada 
projektne dokumentacije za Centar 
palijativne medicine u krugu bolnice i za 
izgradnju nove zgrade za medicinsko- 
biokemijski, = patološko-histološki i 
transfuzijski laboratorij te se priprema 
projektna dokumentacija za 
revitalizaciju četiri zgrade na prostoru 
bivše vojarne koje će biti korištene za 
Poduzetnički inkubator. 

-Treća tema su zajednički projekti, a to 
je sportska građevina uz Učiteljski 
fakultet u Čakovcu. To je očekivanje da 
se konačno potpiše ugovor kako bi se 
mogla raspisati javna nabava za Centar 
za odgoj i obrazovanje, a jedna od tema 
je i nacionalni projekt izgradnje 
cestovnih = obilaznica, što je u 
administrativnom i projektnom dijelu u 
nekoj fazi realizacije te brojni drugi 
važni projekti koje planiramo realizirati 
— kazao je župan Posavec dodajući da je 
među temama i uvođenje građanskog 
odgoja u škole Grada i desetak škola na 
području Međimurske županije. 

Čakovečka = gradonačelnica Ljerka 
Cividini uvodno je naglasila kako je već 
po samom preuzimanju vlasti 
dogovoreno da će u Gradu Čakovcu 
napokon prevladati struka i znanje. Uz 
okupljene stručnjake zahvalila je županu 
Posavcu i Međimurskoj županiji na 
kvalitetnoj suradnji. 

KRAPINSKO.ZAGORSKA ŽUPANIJA U 2022. ZA 
OBRAZOVANJE IZDVOJILA 88,5 MILIJUNA KUNA 


Za 2023. sredstva su 
povećana na 145,4 
milijuna kuna 


U prostorima Poslovno - tehnološkog 
inkubatora Krapinsko — - = zagorske 
županije u ponedjeljak je održana 
konferencija za medije na kojoj su 
predstavljeni = realizirane = aktivnosti 
županijskog Upravnog odjela za 
obrazovanje, kulturu, šport i tehničku 
kulturu u 2022. godini, s osvrtom na 
planove za 2023. godinu. 

Kako je na samom početku istaknula 
zamjenica krapinsko - zagorskog župana 
Jasna Petek sredstva predviđena za 
realizaciju aktivnosti tijekom 2022. 
godine bila su nešto veća od 88 milijuna 
kuna, a najveći dio sredstava - 84 
milijuna kuna, odnosi se na obrazovanje, 
dok je za kulturu izdvojeno tri milijuna 
kuna, za sport 1,45 milijuna kuna te za 
tehničku kulturu 80 tisuća kuna. 

- Krapinsko - zagorska županija je 
nešto malo manje od 24 milijuna kuna 
izdvojila iz vlastitog proračuna. Oko 20 
milijuna kuna uloženo je u dopunski 
standard i to su prije svega naša vlastita 
sredstva. Velik dio sredstava odnosi se 
na investicijska ulaganja u osnovne i 
srednje škole, točnije tri milijuna kuna 
kao i za sufinanciranje prijevoza 
učenika, dok je pak za sufinanciranje 
radnih = bilježnica — osigurano 1,84 
milijuna kuna te 2,1 milijuna kuna za 
učeničke i studentske stipendije  - 
pojasnila je zamjenica Petek. 

Trenutno _ su u provedbi projekt 
izgradnje Regionalnog centra 
kompetentnosti u ugostiteljstvu i 
turizmu u Zaboku gdje procijenjena 
vrijednost investicije iznosi 165,7 


milijuna kuna te izgradnja Područne 
škole Laz Bistrički u vrijednosti 4,6 
milijuna kuna i obnova Područne škole 
Gorjakovo u vrijednosti 724 tisuća kuna. 
projekti 


Provode _se_ i Baltazar 6, 


ću 


Zagorje 
g, m 


| 
E 


Zalogajček 7, Shema školskog voća, a 
koji su uglavnom financirani iz sredstva 
Europske unije. 

Krapinsko - zagorski župan Željko 
Kolar podsjetio je kako je prilikom 
preuzimanja trećeg mandata napomenuo 
kako će se nastaviti s misijom i vizijom 
u kojoj su obrazovanje i zdravstvo 
prioritet. 

- Danas mogu reći kako je prema 
podacima koje imamo, u posljednjih pet 
godina Krapinsko - zagorska županija 
prema izdvajanju iz proračuna svaki put 
bila među prve tri županije u Republici 
Hrvatskoj - rekao je župan Kolar 
dodavši kako je pripremljena i 
dokumentacija za osam sportskih 
dvorana i devet dogradnja škola. 

Prema riječima župana očekuje se 
natječaj za osnovne i srednje škole te 


Š Zagorje u 


čaju sa lira o s 


00.66 


poseban natječaj za sportske dvorane. Za 
sportske dvorane župane je rekao da je 
pitanje koliko će Županija morati još 
svojih sredstava uložili za prilagodbu 


dokumentacije novom — pedagoškom 
standardu. 

-Nadam se da on neće ugledati svjetlo 
dana što se tiče sportskih dvorana, jer bi 
to značilo da trebamo imati 44 razredna 
odjela kako bi škola mogla imati 
dvodjelnu sportsku dvoranu, a takve 
škole u Zagorju nema — dodao je Kolar. 

Pojasnio je i kako će se najveći projekt 
u obrazovnom sustavu, Regionalni 
centar kompetentnosti u turizmu i 
ugostiteljstvu Zabok završiti u ovoj 
godini te je potpisan i ugovor za gradnju 
sportske dvorane. Također, u 
međuvremenu je raspisan još jedan 
natječaj za potresnu obnovu Stubičkog 

Golubovca čiji iznos se penje na 37 
milijuna kuna. 

- Isto tako želimo prijaviti i obnovu 
dvorca kao cjelovitog — kulturnog 
kompleksa, a to bi onda bilo još dodatnih 
6 1 7 milijuna kuna ulaganja te bi on u 
toj varijanti 2024. godine i proradio - 
ustvrdio je župan te naveo koliko su 
cijene energenata u svim segmentima 
porasle. 

- Nama bi decentralizirana sredstva u 
obrazovanju trebala služiti za 
materijalno tehničke uvjete pa da 
pokrijemo sve troškove koje imamo. 
Školama smo, koje nisu pokrile 11. 
mjesec i školama za 12. mjesec, platili 
4,5 milijuna kuna dodatnih sredstava da 
bi pokrile sve režijske troškove. - kazao 
je župan Kolar. 

Pročelnica — Upravnog odjela za 
obrazovanje, kulturu, šport i tehničku 
kulturu Mirjana Smičić-Slovenec kazala 
je kako je Županija nositelj projekta 
Baltazar čija vrijednost iznosi 3,6 
milijuna kuna. Ujedno su osigurana 
dodatna — financijska = sredstva — za 
povećanje plaća pomoćnicima u nastavi. 

-U školskoj < godini —2022./2023. 
osigurana su 143 pomoćnika u nastavi za 
171 učenika — dodala je pročelnica. 

Županija provodi i projekt Zalogajček 
koji osigurava školsku prehranu učenika 
u riziku od siromaštva. — Ukupna 
vrijednost projekta je milijun kuna što je 
100% osigurano iz europskih fondova. 
Projektom su obuhvaćena 994 učenika iz 
32. osnovne škole 

Provodi se i shema školskog voća i 
povrća. Cilj je da djeca od najranijih 
dana budu osviještena o važnosti 
konzumiranja voća i povrća. Također se 
provodi i školski medni dan u koji je 
uključeno 1006 učenika prvih razreda. 

Nastavlja se provoditi i Znanstveno- 
edukativno-zabavni centar ZEZ koji 


znanost približava javnosti i potiče 
maštu i kreativnost, a njegova 
procijenjena vrijednost iznosi 127 


milijuna kuna. 

Prema riječima pročelnice za kulturu, 
šport i tehničku kulturu osigurano je 
4,53 milijuna kuna. dok je za 
manifestacije od interesa za Krapinsko- 
zagorsku županiju dodijeljeno je 120 
000 kuna., a to su Tjedan kajkavske 
kulture, 15 godišnjica — glumačkog 
festivala u Krapini, Seljačka buna, 20. 
Tabor film festival i Dani Ksavera 
Šandora Gjalskog. 

Pročelnica Smičić-Slovenec osvrnula 
se na 2023. godinu za koju je je za 
obrazovanje planirano 145,4 milijuna 
kuna ili 19,3 milijuna eura odnosno 40% 
županijskog proračuna. 

-Bliži se kraju završetak izgradnje 
centra i izgradnja sportske dvorane u 
RCKT Zabok, završetak izgradnje 


Zagorje bi 
Eligiu sa Klima 
& 


šnrojestna klini 


Pripiarnama e 


i škole OŠ Marija 
Bistrica, PS Laz, završetak sanacije 


zgrade područne 


zgrade područne škole Gorjakovo 
OsnovneSkole Pregrada — nabrojala je 
pročelnica. 


Od projekata planirana je obnova 
zgrade područne škole Putkovec u 


Đurmancu, izrada Projektno tehničke 
dokumentacije za izgradnju nove zgrade 
Centra odgoja i obrazovanja Krapinske 
toplice, izgradnja sportske dvorane u OŠ 
Stubičke Toplice i izgradnja poligona i 
kupnja vozila C kategorije što je već i 
realizirano za Srednju školu Konjščina. 


Broj 007. | 27. veljače 2023. 


Najšarenije 1 najveselije dječje 
maske preuzele ulice Grada 


Novim Marofom ove su subote 
zavladali najmlađi čije su vesele i šarene 
maske preuzele ulice grada. Naime, 
tradicionalan Dječji fašnik v Marofu, 
nakon nekoliko pandemijskih godina, u 
subotu se vratio u svom punom sjaju, 
konačno bez epidemioloških mjera i 
maski. 

Tako su dječji maškari u jutarnjim 
satima prodefilirali ulicama grada 1 
razveselili prolaznike koji su uživali u 
svom šarenilu njihovih veselih maski. 
Fašnička povorka u kojoj je bilo 14 
skupina krenula je od Dječjeg vrtića 
Novi Marof Zagorskom i Ulicom kralja 
Tomislava, a dolaskom do vanjske 
pozornice = Kulturnog centra Ivan 
Rabuzin preuzeli su ključeve Grada od 
gradonačelnika — Siniše — Jenkača i 
predstavili svoje maske uz plesne i 
pjevačke točke koje su vrijedno 
pripremali sa svojim voditeljima. 

Budući da Grad Novi Marof posebnu 
pažnju = pridaje svojim — najmlađim 
sugrađanima te za njih, njihovo 
školovanje i što kvalitetnije uvjete za 
rast i razvoj ulaže značajna sredstva, 
gradonačelnik Jenkač poručio je kako 
uvijek veseli kada upravo oni, njihov 
smijeh i veselje zavladaju Gradom. 

-Naši najmlađi građani još su nam 
jednom pokazali kako dječja mašta 
nema granica, a upravo je njihova 
kreativnost ono što svim ulaganjima 
želimo poticati. Naime, stvaranjem 
adekvatnih — uvjeta za odgoj i 

obrazovanje djece, počevši od najmanjih 
nogu, ulažemo u njihovu budućnost, ali 
i budućnost Grada. Zbog toga mi je 
drago što naša Turistička zajednica, 
zajedno s Pučkim otvorenim učilištem i 
uz pokroviteljstvo Grada nastavlja s 
organizacijom ove manifestacije za koju 
ni u narednim godinama, s obzirom na 
odaziv, nema straha, a Grad će i nadalje 
podržavati sva takva događanja — 
poručio je gradonačelnik Jenkač. 

Zadovoljstvo ovogodišnjim odazivom 
i činjenicom da se Dječji fašnik v 
Marofu vratio u punom obimu i sjaju 
izrazila je i Renata Horvatić, voditeljica 
gradske Turističke zajednice. 

-Ponosni smo što se građani rado 
uključuju u fašnik i da su, nakon 
maškara na Čevu za one nešto veće, i oni 
najmanji pokazali odličan interes, a 
njihove maske svu dječju kreativnost, 
maštu i originalnost — rekla je Horvatić. 

Zanimljivo i jedinstveno je to da se u 
Novom Marofu ne biraju najbolje 
maske. Naime, kako je objasnila 
Horvatić, budući da su se sva djeca 
jednako = potrudila, jednako su i 
nagrađena. 

- Ne želimo nikoga izdvajati jer su se 
svi mališani i njihovi voditelji jednako 
potrudili oko maski i svog programa, a 
sve kako bi razveselili okupljene 
građane i pokazali svu čar fašnika — 
dodala je Horvatić zahvalivši skupinama 
i njihovim voditeljima na odličnom 
odazivu na _ ovu omiljenu dječju 
manifestaciju. 

U ovogodišnjoj velikoj  fašničkoj 
povorci bilo je čak 350 sudionika, a 
svoje maske pokazali su Kikići, Loptice, 
Pčelice,  Sovice, Pužići, —Leptirići, 
Zvjezdice, Kapljice i Šeširići iz dječjih 
vrtića Novi Marof, Bambi, Sretna djeca 
i Anđeo te skupine iz KUD-a Novi 
Marof i Fitness plesnog studija M-FIT. 

Pala vlast u Općini Lobor - 
zavladale maškare po 127. put! 


"E 


== 


U skladu s najdužom tradicijom u 
Hrvatskom zagorju, građani Slobodne 
Fašinjske Republike Loborske i ovog su 
vikenda, po 127. puta preuzeli vlast u 
Loboru. Naime, održan je Loborski 
Fašinjek koji je na ulice izvukao 
mnogobrojne mještane i njihove goste. 

Tradicija ove vesele manifestacije 
ponovno je uspješno održana u 
organizaciji Općine Lobor i KUD-a 
Lobor, a sve je započelo formiranjem 
fašničke povorke u centru Lobora, 
odakle se krenulo prema Loborgradu po 
mladu. Održani su tradicionalni fašnički 
svatovi, a čitanjem optužnice osuđen je i 
spaljen Fašnik kao glavni krivac za sve 
loše što se dogodilo u protekloj godini. 

Upravo je tako izgledalo fašničko 
slavlje u Loboru davnih godina, a 
potvrdila nam je to i predsjednica 
Kulturno umjetničkog društva Lobor, 
Sabina Hubak dodavši kako je nekada 
Loborski  Fašinjek bio najpoznatija 
manifestacija u Zagorju. 

- Odlučili smo oživjeti te naše običaje, 
prvenstveno kako bi mladi vidjeli kako 
je to nekada izgledalo, ali i kako bi se 
nešto stariji mještani prisjetili tih lijepih 
dana - rekla je Hubak. 

Podršku brojnim maškarama, kao i 
održavanju loborskih običaja svojim je 
prisustvom dala i tamošnja načelnica, 
Ljubica Jembrih izrazivši zadovoljstvo 
što je nastavljena tradicija stara više od 
120 godina. 

- Nikako ne smijemo zaboraviti na 
tradicionalne običaje koje su njegovali 
naši stari i upravo je na nama obaveza da 
ih prenosimo s koljena na koljeno, 
upoznavajući naše najmlađe s njima. 
Nažalost, posljednje dvije, tri godine 
zbog epidemije korone fašnik nismo 
mogli održati u punom obujmu, ali 
najbitnije je da nismo ni prekinuli 

njegovo održavanje. Naime, uvijek smo 
se nekako snašli i prilagodili uvjetima 
koji su nas u tom trenutku zatekli. I 
upravo ova današnja povorka s brojnim 
traktorima i prikolicama te veselim 
maškarama rezultat je naše upornosti i 
neodustajanja od tradicije - pojasnila je 
načelnica Jembrih zahvalivši se KUD-u 
Lobor _i svim ostalim = loborskim 
udrugama koje su se uključile u 
organizaciju ovog veselog događanja. 

- Hvala im od srca što podržavaju ovu 
našu manifestaciju - poručila je 
načelnica te pozvala sve zainteresirane 
da im se pridruže na sam Fašnik kada će 
ulice Lobora okupirati oni najmlađi. 

Naime, i ove će godine biti organiziran 
izbor za najljepšu malu masku te dječja 
povorka koji će se održati u utorak u 
Društvenom domu Lobor. Formiranje 
povorke zakazano je u 15.30, dok će od 
16 sati biti predstavljanje maski. 

Za najmlađe su osigurane i nagrade za 
najoriginalnije grupne i najoriginalnije 
pojedinačne maske! 

Od bombona, pa do Leta 3 — na 
ulice Lepoglave vratio se nikad 


VA e e e k d w e... d e w e. [: w e k 

Nakon nekoliko pandemijskih godina na 
ulice grada Lepoglave vratila se nikad veća i 
nikad šarenija dječja fašnička povorka. Od 
bombona, balona, žabica, pa do Leta 3 — 
maske su bile zaista vesele 1 kreativne, a 
djeca su još jednom pokazala svu svoju 
maštovitost. 

Da su svi željno očekivali da nakon 
nekoliko pandemijskih godina i izolacije 
ulice grada ponovno zažive potvrdio je i 
gradonačelnik Marijan Škvarić naglasivši 
kako je glavni cilj fašnika prirediti građanima 
i gostima, a posebno djeci puno veselja. 

-Zbog toga smo i ove godine zajedno s 
gradskom Turističkom zajednicom 
organizirali još veći fašnik u okviru kojeg se 
mogu družiti, pokazati svoju kreativnosti, ali 
i ono što je najbitnije — svoju sreću i veselje 
što samo djeca znaju. Želimo da Grad 
Lepoglava bude posvećen djeci, a brojne 
aktivnosti i sadržaje koje provodimo, 
provodimo upravo za njih — rekao je Škvarić. 

Dokaz da su ovoj Gradskoj upravi djeca 
prioritet dokazuje i činjenica da u Lepoglavi 
nema listi čekanja za dječje vrtiće, naglasio je 
gradonačelnik Škvarić dodavši kako će lijepo 
vrijeme i odličan odaziv djece, njihovih 
roditelja i voditelja sigurno iskoristiti za 
smijeh i veselje čega svima nedostaje. 

Direktorica Turističke zajednice Grada 
Lepoglave Ljubica Dubovečak poručila je 
kako je ovogodišnji dječji fašnik okupio 300- 
tinjak djece iz svih dječjih vrtića s područja 
Grada te onih iz Ivanca i Maruševca. 

- Drago da su se na našem dječjem fašniku 
okupile sve vrtićke skupine. U povorci su 
zaista različite maske — od bombona, balona, 
do žabica. Za sve prisutne pripremili smo 
nezaobilazne krafne, kuhani čaj i kuhano 
vino i to besplatno, a najbitnije nam je da se 
svi danas podružimo i dobro zabavimo — 
rekla je Dubovečak. 

Nakon nekoliko pandemijskih 
godina dugogodišnja fašnička 


tradicija konačno je nastavljena! 


U organizaciji Kulturno umjetničkog 
društva ,,Purger" te uz podršku Grada 
Krapine, u Mihaljekovom je Jarku, 
nakon nekoliko pandemijskih godina, 
konačno = nastavljena — dugogodišnja 
fašnička tradicija. 

Ulicama opet su zavladale šarene, 
vesele i kreativne maske, a 
zadovoljstvo što se još jednom okupio 
velik broj sudionika izrazila je i Marta 
Obadić, predsjednica KUD-a ,,Purger". 

- Naša udruga promiče pokladne 
običaje i tradiciju još od 1998. godine. 
Zadnjih nekoliko godina ta tradicija 
bila je prekinuta zbog nesretnih 
događaja koji su obilježili našu 
zajednicu, no mi mladi odlučili smo 
preuzeti stvar u svoje ruke i vratiti 
tradiciju uz dozu modernog kako bi 
novi naraštaji mogli uživati u fašniku 
kao i mi nekad — objasnila je Obadić 
dodavši kako im je glavni cilj približiti 
djeci tradiciju kako bi se ona prenosila 
i dalje. 

Tako se na ovogodišnjem Fašniku u 
Mihaljekovom Jarku okupilo 10-ak 
grupa, a organizatori su se uz bogat 
program i odličnu zabavu pobrinuli i za 
vrijedne — nagrade. — Naime, — osim 
nezaobilaznog dijela svakog fašnika — 
fašničke povorke koja je prodefilirala 

ulicama mjesta i suđenja Fašniku kao 
glavnom krivcu za sve nedaće tijekom 


protekle godine, organizirana je i 
tombola na kojoj je troje sretnika 
osvojilo električni romobil, smart TV 1 
tablet. 

Uz glavne nagrade, organizatori su 
pripremili njih još šest koje su, između 
ostalog, sadržavale školski pribor i kino 
ulaznice. Cijeli program bio je 
usmjeren na one najmlađe kojima KUD 
Purger" nastoji približiti "fašničku 
tradiciju, pa su tako održani dječja 
predstava i dvije plesne točke, djeca su 
se mogla fotografirati sa štulašem. 

Sarene 1 originalne maske otvorile 
su novu festivalsku sezonu u gradu 

Da poslovica život je maskenbal doista živi 
dokazale su brojne vesele, šarene i kreativne 
maske koje su ove nedjelje preuzele 
Varaždinske Toplice i, na veselje mnogih 
okupljenih građana, u velikoj fašnjačkoj 
povorci prošle ulicama grada. 

Trgom Republike Hrvatske gdje je održan 
ples pod maskama zavladao je pravi 
karnevalski duh, a sve maškare dočekale su i 
nezaobilazna slastica svakog fašnjaka — 
krafne te kuhano vino i čaj za što su se 
pobrinule gradska Turistička zajednica i 
toplička Udruga vinogradara i voćara ,,Sveti 
Martin". 

Da je karneval nezaobilazan dio kalendara 
događanja u = Varaždinskim = Toplicama 
potvrdila je i Lana Husnjak, direktorica 
gradske Turističke zajednice istaknuvši 
zadovoljstvo što su se Topličkom fašnjaku i 
ove godine pridružile brojne maškare. 

-Prekrasno je ponovno vidjeti šarenilo 
karnevalske tradicije na ulicama 
Varaždinskih Toplica. Kao i ranijih godina, 
odazvale su se škole, vrtići i udruge koje su 
ove godine, kao što smo vidjeli, itekako 
imale inspiracije za svoje grupne maske — 
rekla je Husnjak. 

Zadovoljstvo što je tradicija Topličkog 
fašnjaka nastavljena i ove godine izrazila je i 
gradonačelnica Dragica Ratković naglasivši 
kako veseli vidjeti brojne velike i male 
maske koje na ulice grada unose šarenilo i 
veselje te najavljuju toplije vrijeme. 

-Toplički fašnjak nam, kao i svake godine, 
označava kraj zime i dolazak proljeća, a s 
njime i brojne festivale i događanja u našem 
gradu. Radi se o lijepoj tradiciji koja iz 
godine u godinu sve više raste i razvija se, 
upravo zahvaljujući našim udrugama i 
građanima koji se rado odazivaju i sudjeluju 
u svim manifestacijama, pa tako i ovoj — 
kazala je Ratković. 

Inače, najbolje maske nagrađene su 
novčanim nagradama, a prvo mjesto pripalo 
je članovima Motokluba Aquabikers koji su 
se prerušili u Mamu ŠČ Leta 3, drugo mjesto 
osvojile su Paunice, a treće članovi KUD-a 
Toplice koji su se zamaskirali u Štrumfove. 

Vesele 1 šarene 
maske okupirale 
Koprivnicu! 


Maškare su u subotu okupirale centar Koprivnice i po 
brzom postupku osudile Fašnik, dežumog krivca za sve 
nesreće i loše stvari koje su se dogodile tijekom godine. 

U organizaciji Turističke zajednice Grada Koprivnice 
okupilo se oko 400 sudionika koji su sudjelovali u veseloj i 
šarenoj  fašničkoj povorci koja je od parkirališta 
sedmerokatnice Podravke stigla do Florijanskog trga gdje se 
pred brojnim Koprivničankama i Koprivničanima odvijao 
prigodni program. 

Vraćanjem ključa Grada kojeg su zamjenici gradonačelnika 
Koprivnice Kseniji Ostriž uručili ,,Luka Modrić“ i njegova 
podrška iz ,,Saudijske Arabije" završen je Koprivnički fašnik. 

Veselo, razigrano, 
šareno, raspjevano 
u Cestici! 


Mnoštvo velikih i malih maskiranih sudionika Fašnika u Cestici 
u petak se dobro potrudilo bukom, pjesmom i plesom te šarenim 
maskama otjerati sve ono loše što je obilježilo godinu od lanjskog 
fašnika. 

Na ulicama Radovca, Križovljana i Cestice bilo je doista veselo, 
nezaboravno, pa ni cestički načelnik Mirko Korotaj nije krio 
zadovoljstvo. 

-Na području općine Cestica kroz cijelu godinu imamo brojna 
događanja, a jedan u nizu događaja je i već poznati fašnik koji je 
tradicija naših mještana i naše Općine. Fašnik inače tjera sve loše 
što je bilo, okrećemo se proljeću - ljepšem i boljem. U Cestici je 
uvijek nešto bolje i ljepše pa tako to jedno s drugim povezujemo. 
Kaže se "oni koji su ludi, luduju cijelu godinu, a pametni samo na 
Fašnik" — rekao je Korotaj. 

Načelnik je dodao da mještani žive za taj dan 1 fašničku 
povorku. 

-Radi puno događaja kojih ima u susjednim mjestima i 
općinama, mi se okupljamo petkom prije samog fašnika. Naši 
mještani će okupljene počastiti i krafnama i vinom i sa svime 
onim što ide uz jedan dobar "štimung", Zabavljajte se za fašnik i 
fašničku povorku, a cijelu godinu radite — poručio je Korotaj koji, 
osim načelničke funkcije, obnaša i dužnost predsjednika 
Turističke zajednice Sjever Zagorja. 

Najmanje 1 najslađe maškare 
zavladale Cakovcem 


Nakon uspješnog, veselog i šarenog 
“Jasličkog fašnika" kojim su krenule 
fašničke povorke diljem Čakovca, 
“Međimurski fašnik" u subotu prijepodne 
upotpunili su = sudionici — “Dječjeg 
fašnika". 

Ujedno je pritom i službeno započela 
čakovečka vladavina maškara, 
tradicionalnom predajom = ključeva 
gradske — vlasti u njihove ruke. 
Gradonačelnica Čakovca Ljerka Cividini 
predala je ključ Beati Bakoš iz 
Čakovečkih mažoretkinja koja je pritom 
predstavljala sve male maškare koje su 
se = danas = pridružile — pokladnim 
svečanostima te kratko poručila — ,,Od 
danas mi vladamo“. 

Djeca su u svojim maštovitim 
maskama pokazale tako i svoj talent, uz 
veliki trud, kako svoj tako i onaj 
odgojiteljica i odgojitelja. Za razigranost 
i kreativnost,  međimurski = pozoji, 
Meksikanci, super junaci, sanjari, 
cvjetići, zečići i mnogi druge, zaslužili 
su besplatne krafne koje je za njih 
pripremio organizator, Turistička 
zajednica grada Čakovca, a u kojima su 
uživali uz nastavak veselja, plesa i 
pjesme. 

Povorku su već = tradicionalno 
predvodile  Čakovečke mažoretkinje, 
Gradski puhački orkestar Čakovec i 
Čakovečki mališani, uz maskirane 
skupine iz čakovečkih i međimurskih 
dječjih vrtića. 

- Međimurski fašnik u Čakovcu, 
promocijom = tradicije našeg = kraja, 


predstavlja jedan od najvećih kulturno - 
tradicijskih događaja sjeverozapadne 
Hrvatske. Dio je međimurske kulturne 
baštine sa snažno izraženom tradicijskom 
komponentom, gdje se posebna važnost 
pridaje tradicijskim maskama. Stoga će 
sve maske danas od 20 sati biti okupljene 
na ,,Plesnjaku pod maskama“ u šatoru na 
Trgu Republike, a već u nedjelju od 15 
sati ne propušta se ,,Tradicijski fašnik“ 
ulicama grada - poručuju iz Grada. 

Ovogodišnjoj fašničkoj 
povorci pridružile se 1 
maškare 12 Ceške 1 Slovačke 


U duhu tradicije, mnoštvo velikih i 
malih maskiranih sudionika 14. izdanja 
Fašnika u  Đurmancu, šarenilom, 
pjesmom i plesom otjeralo je zimu, a s 
njome i sve loše što se dogodilo 
protekle godine. 

Fašnička povorka s više od 80 veselih 
maškara prema dobrom starom običaju 
traktorima je krenula iz Hromca, a 
pridružila joj se čak i grupa gostiju iz 
Češke i Slovačke koja je bila na 
proputovanju ovim krajem. 

Dolaskom u centar Đurmanca 
maškare su preuzele vlast u Općini, a 
vrhunac  fašničkog slavlja bila je 
ceremonija čitanja optužnice, osuda te 
spaljivanje Fašnika, glavnog krivca za 
sve nedaće koje su prošle godine 
zadesile mještane tamošnjeg kraja 
nakon čega je uslijedila dobra zabava uz 
nezaobilazne krafne i piće. 

Mnoštvo razigranih maski razveselilo 
je okupljene mještane i njihove goste, a 
zadovoljstvo nastavkom ove duge 
tradicije nije krio ni Damir Belošević, 
načelnik Općine Đurmanec. 

-Nakon nekoliko —— pandemijskih 
godina, nastavljamo s tradicijom 
Fašnika u Đurmancu, a drago mi je što 

mogu reći da se ove godine okupio 


puno veći broj sudionika nego u 
godinama prije pandemije 
koronavirusa. Tako su nam se u 


ovogodišnjoj velikoj fašničkoj povorci 


pridružile čak i maškare iz Češke i 
Slovačke što je dokaz da je Fašnik u 
Đurmancu poznat diljem cijelog ovog 
dijela Hrvatske, a možda i šire — rekao 
je načelnik Belošević. 

Male maškare okupirale 


centar općine 


Maškare su prilika za dobru zabavu 
koja se ne propušta, niti zaboravlja i 
jednom u godini nudi bijeg pod tuđu 
masku i opće šarenilo, a upravo su toga 
svjesni i u Općini Konjščina gdje je u 
petak prijepodne bilo posebno veselo. 
Prostor ispred općinske zgrade, već 
tradicionalno, zauzele su razdragane male 
maškare predstavljajući svoje maske i 
kostime koje su vrijedno pripremali za 
ovaj poseban dan. 

Naime, za raspjevano, rasplesano i 
šareno fašničko prijepodne pobrinuli su 
se učenici Osnovne škole Konjščina te 
mališani tamošnjeg Dječjeg vrtića, a bila 
je to prilika da se pokaže kreativnost bez 
granica kada su maske u pitanju. 

- Svake godine obnavljamo tradiciju 
fašnika, nekad u školu, nekad van škole, 
ovisno o vremenskim prilikama. Djeca to 
vole i danas su svi posebno veseli - kazao 
je ravnatelj Osnovne škole Konjščina, 
Zoran Vuger dodavši kako je u povorku 
uključeno oko 150 učenika od 1. do 4. 
razreda, a maske su učenici pripremali 
samostalno, ali i u školi. 

- Uglavnom su sve te kostime imali 
unaprijed pripremljene jer jedva čekaju 
ovakve stvari -veselje, ples, no moram 
reći kako za njima ne zaostaju ni ravnatelj 
ni nastavnici. Naime, i mi smo djeca - 
rekao je ravnatelj Vuger. 

Maskice onih najmlađih,  vrtićkih 
skupina osmislile su pak odgojiteljice 
Dječjeg vrtića, dok su se u samu izradu 
uključili roditelji, a potvrdila nam je to 

ravnateljica Dječjeg vrtića Konjščina, 
Marina Benjak Bregeš dodavši kako je to 
jedan od oblika suradnje vrtića i obitelji. 

- Naši mališani danas su mala licitarska 
srca i svi su u znaku ljubavi, a zapravo na 
taj način njegujemo i tradiciju, s obzirom 
na to da su licitari naš tradicionalni 
zagorski proizvod - rekla je ravnateljica 
Benjak Bregeš. 

A upravo su mali licitari odnosno Dječji 
vrtić Konjščina, među masom razigranih 
maski odnijeli nagradu za najbolju 
grupnu masku. Glede pojedinačnih maski 
treće je mjesto pripalo atraktivnoj 
vampirici, drugo je mjesto odnijela maska 
akvarij, dok je pak titulu najbolje 
pojedinačne maske odnio slikar. Svi su 
ostali sudionici za svoj trud bili nagrađeni 
slatkišima i nezaobilaznim krafnama. 

Svojim prisustvom male je maškare, 
kao i ovu lijepu tradiciju podržala i 
načelnica Konjščine Anita Krok. 

- Predivno je vidjeti ovaj naš prostor 
pun djece veselih lica te raznih šarenih 
maski i veseli nas što je nakon više godina 
ponovno oživljena tradicija okupljanja 
mališana povod maškara ispred naše 
općinske zgrade. Djeca, kao i njihovi 
učitelji, odgojitelji i roditelji stvarno su si 
dali truda i izradili lijepe i zanimljive 
maske i kostime, tako da su zaslužili da ih 
pokažu te da za njih budu i nagrađeni - 
rekla je načelnica Krok dodavši kako se 
nada da će se dogodine okupiti još veći 
broj malih maškara te da će ponovno 
smijehom i plesom otjerati zimu. 

Po prvi puta ove godine sastali 
se krapinsko-zagorski dječji 
gradonačelnici 1 načelnici 


U Osnovnoj školi Veliko Trgovišće u 
petak je održan prvi ovogodišnji sastanak 
dječjih gradonačelnika i načelnika s 
područja Krapinsko-zagorske županije. 

Na sastanku su sudjelovali dječji 
načelnici iz općina Mače, Marija Bistrica, 
Bedekovčina, Tuhelj, Zagorska Sela, 
Kumrovec, Sveti Križ Začretje i Radoboj 
te dječji gradonačelnici Krapine, Pregrade 
i Zaboka. 

Na sastanku je predstavljen dječji 
proračun Krapinsko-zagorske županije za 
2023. godinu te su ocjenjivane prijave 
zaprimljene na javni poziv za prijavu 
prijedloga za Participativni dječji proračun 
za 2023. godinu. 

Radi se o uspješnom mehanizmu 
identificiranja i realiziranja potreba djece u 
cilju povećanja dječje uključenosti u 
donošenje odluka kroz njihovo aktivno 
sudjelovanje u kreiranju i provedbi 
proračuna. Na taj se način kroz razvoj 
suradnje i dijaloga direktno zadovoljavaju 

potrebe djece u zajednici. 


U okviru ovog javnog = poziva 
raspodjeljuju se sredstva u ukupnom 
iznosu od 26.544. eura, s time da 
maksimalni iznos županijskog financiranja 
po pojedinom projektu može biti 2.654 
eura. Nužno je da se projektom ostvaruje 
javni interes na području Krapinsko- 
zagorske županije te da ih iniciraju djeca. 


Tema rasprave bile su i daljnje aktivnosti 


koje će se provoditi na području 
Krapinsko-zagorske županije, a dječji 


načelnici i gradonačelnici su svoje kolege i 
ostale prisutne informirali o provedenim 
aktivnostima u protekloj godini te se 
dogovarali sljedeći sastanak koji će se 
održati krajem školske godine. 

Župan  Krapinsko-zagorske županije 
Željko Kolar istaknuo je kako je ulaganje u 
djecu i mlade ogledalo svakog društva. 

-Prva smo županija koja je krenula sa 
dječjim  participativnim proračunom i 
mogu reći da se to se pokazalo punim 
pogotkom. Od 2019. godine, kada smo 
osigurali 100.000 kuna, dobivamo projekte 
koji pokazuju kako djeca i mladi sam znaju 
detektirati stvari koje se mogu popraviti u 
sustavu, osmisliti rješenje te na kraju i 
provesti to isto rješenje — kazao je župan 
Kolar te poručio kako Krapinsko-zagorska 
županija s ponosom nosi titulu Županija — 
prijatelj djece. 

ŠČehok u traktoru ,pojurio" varaždinskim ulicama 
Pjesma Leta 3 ponijela 1 bivšeg 
varaždinskog gradonačelnika 


Reakcije na Mamu ŠČ, s kojom je 
Let 3 pobijedio na ovogodišnjem 
izboru za hrvatsku pjesmu Eurovizije 
ne stišavaju se, a mnogi ju na razne i 
duhovite načine upotrebljavaju u 
svakodnevnim objavama na 
društvenim mrežama. ; 

Jedan od njih je i Ivan Cehok, bivši 
varaždinski gradonačelnik koji je 
snimio video u traktoru. Snimka je 
podijeljena na Facebook stranici 
,Varaždinci za Čehoka", a prikazuje 


bivšeg čelnog čovjeka Grada koji je 
popularnu pjesmu iskoristio kako bi 
kritizirao aktualnu varaždinsku vlast 
na čelu sa SDP-ovim Nevenom 
Bosiljem. 

Naime, Čehok je u  traktoru 
izrecitirao stih ,,Mama kupila traktora" 
i poručio kako će se Varaždinci, ako 
Bosilj ostane gradonačelnik, uskoro 
po gradskim cestama voziti ovim 
prijevoznim sredstvom aludirajući 
očito na neodržavanje prometnica. 


HDZ-ova analiza tjedna 


»Dok mi okupljamo kolege 
u nadstranačkom projektu, 
Žetončići cmizdre? 


HDZ Varaždinske županije na 
svom je službenom Facebook profilu 
objavio analizu proteklog tjedna u 
kojem su oni, kako kažu, nastavili 
raditi na nadstranačkom projektu, 
dok su ,,Žetončići cmizdrili". 

Naime, prošlog tjedna, u 
organizaciji Kluba vijećnika HDZ-a 
u Hrvatskom je saboru održan 
Okrugli stol na kojem se raspravljalo 
o proglašenju prvog parka prirode u 
Varaždinskoj županiji što je, 
naglašavaju, nadstranačko pitanje. 

Istovremeno, u svojoj su ,,Analizi 
tjedna" ocijenili kako su ,,Žetončići 
cmizdrili" i to zato što se saznalo da 
»trojni savez", kako su nazvali 
koaliciju između Bosilja, Markovića 
i Čačića, još početkom studenog 
planirao neizglasavanje proračuna u 
Gradu Varaždinu. 

-Dok HDZ okuplja kolege u 
nadstranačkom projektu, 
konstruktivno raspravlja i poduzima 
sve za proglašenje Parka prirode 
Ivanščica, Strahinjčica, Maceljsko 

Okrugli stol u Saboru: Park prirode Ivančice na 
mjestu susreta Alpa, Dinarida i Panoskog mora! ... 


gorje i Ravna gora... Žetončići 
(Reformisti) cmizdre, jer se saznalo 
da je trojni savez (Bosilj - Marković 
- Čačić) još početkom studenog 
planirao neizglasavanje proračuna, 
odnosno kako izazvati izbore SAMO 
za Gradsko vijeće, unijeti rasulo i 
paralizirati Grad Varaždin — stoji u 
njihovoj objavi. 


kanrćavi zine re rinjpitnuia mi reže "šaj: 
rok umevip preda Varakina izaalnosn Bilig 

Krapinsko - zagorska županija za 
rad županijskih komora osigurala 


26,6 tisuća 


U prostorima Krapinsko - zagorske 
županije u Krapini održano je 
potpisivanje ugovora o dodjeli 26.600 
eura bespovratnih sredstava Obrtničkoj 
komori Krapinsko - zagorske županije i 
Hrvatskoj gospodarskoj komori 
Županijskoj komori Krapina. 

Kako je tom prilikom naglasio 
krapinsko - zagorski župan Željko Kolar 
ovim — županijskim = sufinanciranjem 
promocije i edukacije gospodarstvenika i 
obrtnika KZŽ vraća se djelić onoga što 
su oni omogućili da se slije u proračun 
Županije. 

- Nama je osnovni i najveći prihod 
porez na dohodak koji se uplaćuje iz 
plaća koje isplaćuju naši poduzetnici, 
obrtnici i gospodarstvenici. Sjajni 
rezultati našeg gospodarstva u proteklih 
nekoliko godina bilježe, bez obzira na 
pandemiju, epidemiju, potres i rat, 
kontinuirani rast i = kontinuirano 
povećanje izvoza, što nam je omogućilo 
bolje punjenje proračuna i sufinanciranje 
naših strateških projekata - poručio je 
župan Kolar. 

Prema službenim podacima za 2021. 
godinu, Krapinsko - zagorska županija 
po prvi je puta zabilježila prihode veće 
od 15 milijardi kuna, a potvrdio je to i 
sam krapinsko - zagorski župan. 

- Razgovarajući s direktorima naših 
najvećih poduzeća i predsjednicima 
komora, rezultati u 2022. godinu trebali 
bi biti još bolji. Ono što nas u 2023. 
godini čeka je olakšana proizvodnja i 
izvoz našeg gospodarstva jer smo ušli u 
Schengen, a imamo i euro. Naime, mi 
imamo pokrivenost izvoza uvozom 
negdje oko 180 posto, a Republika 
Hrvatska ima ispod 70 posto - pojasnio je 
župan Kolar dodavši kako je pohvalna i 
činjenica da na području županije postoji 
više od tri tisuće obrtnika. 

Ugovor u ime Obrtničke komore KZŽ 
sa županom Kolarom potpisao je njezin 
predsjednik Nenad Kučiš, istaknuvši 
pritom kako će dobivena sredstva 
Županije omogućiti kontinuitet 
aktivnosti kojima se želi očuvati, 
unaprijediti i razviti obrtništvo KZŽ. 
Zahvalio je Županiji na dobivenim 
sredstvima za poticanje i razvoj 
tradicijskih umjetničkih obrta u 2023. 
godini. 

Predsjednik — Hrvatske — gospodarske 

cura 


komore Županijske komore Krapina 
Anđelko Švaljek naglasio je pak kako će 


dobivena sredstva svakako iskoristiti 
kako bi standardne usluge i proizvode u 
okviru Hrvatske gospodarske komore 
mogli što bolje primijeniti i prilagoditi 
specifičnostima zagorskog gospodarstva. 

Potpisivanju ugovora prisustvovala je i 
direktorica Poduzetničkog centra KZŽ 
Helena Matuša koja je zahvalila Županiji 
na potpori aktivnostima Poduzetničkog 
centra i gospodarskih pomaka. Podsjetila 
je na ugovor s Obrtničkom komorom 
gdje se za 3000 obrtnika omogućavaju 
povoljnije usluge koje nudi Poduzetnički 
centar. 

Župan Marušić najavio: 

Ove godine poljoprivrednicima 
će na raspolaganju biti čak 

2,3 milijuna kuna 


Župan Bjelovarsko-bilogorske 
županije Marko Marušić posjetio je 
Obiteljsko poljoprivredno 
gospodarstvo — Bačak u Velikom 
Trojstvu koje se bavi preradom povrća. 
Ovaj OPG lani je koristio jednu od 
ukupno 11 = županijskih potpora 
poljoprivrednicima i to onu za kupnju 
prodajne ambalaže za voće i povrće. 
Županija im je financirala 50 posto 
ukupnog iznosa investicije. 


- Prošla godina _ bila nam je 
turbulentna zbog ratnog stanja u 
Ukrajini. Cijena repromaterijala i 


ambalaže jako nam je porasla, za neke 
stvari i tri do pet puta. Pomoć županije 
znači nam mnogo. Bez njihove 
potpore ne znam kako bismo kupili 
ambalažu koja nam je bila potrebna — 
kazao je Goran Bačak, vlasnik OPG-a 
koji zimnicu plasira na bjelovarskom i 
zagrebačkom tržištu. 

Zadovoljan što su županijske 
subvencije bile od pomoći OPG-u 
Bačak je i župan Marušić. 

- Lani smo isplatili ukupno 1,7 
milijuna kuna — potpora našim 
poljoprivrednicima. Ove godine na 
raspolaganju će im biti 2,3 milijuna 

kuna. Nadamo se da će ta sredstva biti 
u potpunosti iskorištena — istaknuo je 
Marušić najavivši kako će javni poziv 
za potpore u poljoprivredi raspisati u 
travnju. 


Inače, prije raspisivanja javnog 
poziva Županija će razgovarati s 
poljoprivrednicima kako bi se utvrdilo 
hoće li se zadržati sve dosadašnje 
mjere ili će se ići u izmjene. 

Društvo 


VARAŽDINSKE TOPLICE: Nastavljaju se vrijedna ulaganja u 


topličku kulturnu baštinu 


Kreću radovi na uređenju 
prostora Starog grada 


Da je Zavičajni muzej Varaždinske Toplice itekako važan za 
očuvanje kulturne baštine Grada Varaždinskih Toplica dobro je 
poznato, a kako bi muzejska građa bila adekvatno zaštićena, u 
prostorijama Starog grada koje koristi toplički muzej uskoro kreću 
radovi na zaštiti od vlage. 

Naime, zahvaljujući financijskoj podršci Grada te Ministarstva 
kulture i medija, u prizemlju Starog grada bit će izvedeni 
građevinski radovi koji obuhvaćaju sanaciju zidova, podova i 
stropova muzejskih i uredskih prostorija. 

Ukupna vrijednost navedenih radova je gotovo 39 tisuća eura, 
odnosno preko 255 tisuća kuna od čega će ih Ministarstvo kroz 
program javnih potreba u kulturi za 2023. godinu sufinancirati u 
iznosu od nešto više od 26.500 eura, odnosno 200 tisuća kuna, a 
Grad u iznosu od 5 tisuća eura, odnosno preko 38 tisuća kuna, dok 
ostatak otpada na vlastita sredstva Zavičajnog muzeja. 

Kako je objasnila Spomenka Vlahović, diplomirana arheologinja 
i ravnateljica Zavičajnog muzeja Varaždinske Toplice, prisutna 
vlaga štetno utječe na pohranjene eksponate, muzejsku građu i rad 
djelatnika ustanove zbog čega je uređenje muzejskih prostorija od 
presudne važnosti. 

-Financijska podrška Grada u radu muzeja i provođenju programa 
ključna je i neophodna u planiranju poslovanja, produktivnosti i 
unapređenju kvalitete usluge koju muzej pruža posjetiteljima 1 
brojnim stručnjacima — istaknula je Vlahović. 

Zahvalivši Ministarstvu kulture i medija na odobrenim sredstvima 
te ravnateljici Vlahović zbog činjenice da je Zavičajni muzej 
prijavio ovaj program na natječaj Ministarstva, gradonačelnica 
Varaždinskih Toplica Dragica Ratković poručila je kako toplički 
muzej svojim predanim radom doprinosi lokalnoj zajednici. 

-Bitno je naglasiti da su muzeji važni čuvari kulturne baštine i 
povijesti te da imaju važnu ulogu u očuvanju, promicanju i 


podučavanju ljudske povijesti, umjetnosti i kulture. Podrška s 
nacionalne razine jednako je važna kao i ona s lokalne razine, a sve 
u zajedničkom cilju očuvanja povijesnog i kulturnog nasljeđa i 
podizanja procesa u obrazovanju, turizmu, ekonomiji, identitetu 
grada i same lokalne jedinice na jednu višu razinu — rekla je 
Ratković naglasivši kako se u vrijednu kulturnu baštinu 
Varaždinskih Toplica kontinuirano ulaže. 

Spomenimo i da je u pripremu programa obnove Starog grada u 
Varaždinskim Toplicama bio uključen i nadležni Konzervatorski 
odjel u Varaždinu na čelu s pročelnicom Vesnom Pascuttini-Juragom 
na čijoj je stručnoj podršci, savjetima i konzultacijama 
gradonačelnica Ratković također zahvalila. 


Ribička kuća u Konjščini uskoro u novom sjaju 


Nakon provedenog postupka javne 


nabave, načelnica Anita — Krok 
potpisala je ugovor s izvođačem i 
nadzorom za projekt S 
Rekonstrukcija športsko ribolovnog 
doma Štuka“ Konjščina i 
nadstrešnice na _ k.č 3211/1_ ko 
Jertovec“. 


Vrijednost ugovora je 39.461,88 
eura, a 32.418,47. eura biti će 
financiran iz natječaja LAG Prizag u 
okviru Natječaja za provedbu tipa 
operacije 7.4.1. 

Radovi počinju kroz nekoliko dana 
i biti će završeni do 1. svibnja 2023. 
godine. 

U tijeku sanacija jednog od dvaju 
klizišta u Vinogradskoj ulici 


Na području Zlatara započela je sanacija 
jednog od dvaju klizišta u Vinogradskoj 
ulici. Na potezu gdje su u tijeku radovi, 
cesta je zatvorena za promet. 

Ukupna vrijednost radova za oba klizišta 
iznosi 169.179 eura s PDV-om, odnosno 
68.247 eura s PDV-om za klizište 
Vinogradska 1 i 100.931 eura s PDV-om za 
klizište Vinogradska 2. 

Radovi su u potpunosti financirani iz 
Fonda solidarnosti Europske unije, a njihov 
završetak je predviđen do 30. travnja ove 
godine. 


e e wW e 
Bosilj: Nemamo proračun, ali 
J o p 9 e... 

Unatoč tome što proračun u Gradu Varaždinu nije izglasan, =. pasi 
radovi na uređenju tri dječja igrališta trenutno su u tijeku, no r 
kako upozorava gradonačelnik Neven Bosilj, upravo zbog toga, 
njihovo će uređenje i kasniti. 

Međutim, naglašava i da će sva dječja igrališta u Varaždinu 
biti popravljena, obnovljena, sigurna i spremna za mališane. 

lako se velika pažnja posvećuje uređenju centra grada, Grad 
Varaždin puno ulaže i u prigradska naselja, napisao je Bosilj na 
svom službenom Facebook profilu. Tako su trenutno u tijeku 
radovi na izgradnji igrališta u Gojancu vrijednog 65.000 eura, 
međugeneracijskog parka u Poljani Biškupečkoj vrijednog više 
od 20.000 eura te košarkaškog streetball igrališta iza Kućanske 
rampe u 2. Mjesnom odboru vrijednog 45.000 eura. 

-Napravili smo analizu svih 60-ak dječjih igrališta _ u 
Varaždinu, ali s obzirom na to da trenutno nemamo proračun, 
radovi na igralištima će kasniti i počet će se provoditi tek 
donošenjem proračuna. No, sva dječja igrališta u gradu 
Varaždinu bit će popravljena, obnovljena, sigurna i spremna za 
naše mališane — poručio je Bosilj. 

Za stipendiranje svojih 
učenika 1 studenata Grad će 
izdvojiti preko milijun kuna! 


Nakon što je krajem prošle godine Grad 
Novi Marof dodijelio rekordan broj učeničkih 
stipendija, njih čak 95, u subotu je u 
Kulturnom centru Ivan Rabuzin ugovore o 
dodjeli studentskih stipendija potpisalo čak 79 
studenata. Time je još jednom potvrđeno kako 
je Grad Novi Marof koji će ove godine 
dodijeliti dodijeliti čak 174 stipendije, u ovom 
području jedan najjačih u županiji što je smjer 
kojeg se ova Gradska uprava namjerava držati 
i u budućnosti. 

Naglasio je to i gradonačelnik Siniša Jenkač 
poručivši kako će ove školske, odnosno 
akademske godine samo za stipendije izdvojiti 
preko milijun kuna. 

-79 novih stipendista je zaista krasna brojka, 
a sveukupno, ako zbrojimo i 95 učeničkih 
stipendija, Grad Novi Marof dodijelit će 174 
stipendije u vrijednosti od 1,07 milijuna kuna — 
rekao je Jenkač. 

Pojasnio je i kako su prošle i ove akademske 
godine pravo na dodjelu stipendija imali svi 
studenti, neovisno o tome školuju li se za 
deficitarna zanimanja te neovisno o socijalnom 
kriteriju. Naime, od prošle godine jedini uvjet 
su ocjene. 

- Vjerujem i nadam se da će svi uspješno 
završiti fakultete te im želim puno uspjeha u 
daljnjem studiranju i razvoju te pronalasku 
posla u nadi da će danas-sutra biti punopravni, 
kvalitetni sudionici našeg društva i života 

našeg Grada — poručio je gradonačelnik 
Jenkač. 

Porast je, kako u broju učeničkih stipendija, 
vidljiv i u broju studentskih stipendija koje 
iznose 600 kuna mjesečno za studente koji se 
školuju na području Varaždinske i Međimurske 
županije, odnosno 800 kuna mjesečno za one 
koji se školuju u ostalim mjestima na području 
Republike Hrvatske te u inozemstvu. Naime, 
Grad Novi Marof _ prijašnjih je godina 
stipendirao 50-ak studenata, a sada se ta brojka 
popela na njih čak 79. 

Da im gradska stipendija uvelike olakšava 


studiranje, potvrdili su i sami studeni, a Ena 
Krajina, studentica četvrte godine 
Veterinarskog fakulteta Sveučilišta u Zagrebu 
rekla je kako joj je ova novčana potpora od 
izuzetno velike pomoći. 

-Novac ću utrošiti na neku relaksaciju, 
odlazak na kavu, ali i za pribor koji mi je 
potreban za rad na fakultetu te radno odijelo. 
Stipendiju primam od prošle godine, a postoji 
mogućnost da se nakon završenog studija 
vratim u svoj kraj, no svakako bih prvo htjela 
steći nekakvo iskustvo van svog kraja te se 
nakon toga vratiti — rekla je Ena. 

MUP donirao opremu vrijednu 
150.000 eura srednjim školama 
u Cakovcu 1 Križevcima 


Još jedan hvalevrijedan potez udruženih 
snaga zagrebačke policije. Naime, policijski 
službenici SSKOK-a Zagreb donirali su 
opremu u  znanstveno-edukacijske svrhe 
Agronomskom fakultetu u Zagrebu te 
srednjim školama u Čakovcu i Križevcima. 
Radi se o raznim predmetima koji su bili dio 
improviziranih laboratorija za proizvodnju 
droge, a koje je policija oduzela tijekom više 
kriminalističkih istraživanja u posljednjih 
nekoliko godina. 

Oprema je donirana sukladno Rješenjima 
Općinskog kaznenog suda u Zagrebu i 
Općinskog suda u Novom Zagrebu. 

Voditelj Službe za suzbijanje korupcije i 
organiziranog kriminaliteta Zagreb Alen 
Barta istaknuo je kako se radi o opremi 
vrijednosti od 100 do 150 tisuća eura. 

- Oprema će danas biti podijeljena više 
obrazovnih ustanova, kako Agronomskom 
fakultetu tako i srednjim školama, odnosno 
gospodarskim srednjim školama u Čakovcu i 
Križevcima. Veselimo se da smo, kao 
Ministarstvo unutarnjih poslova, doprinijeli 
edukaciji naše djece, učenika i studenata - 
rekao je Barta te napomenuo kako ovo nije 
prva suradnja — Ministarstva — unutarnjih 
poslova s Agronomskim fakultetom. 

- Također smo im 2017. godine isto tako 
donirali određenu, vrijednu opremu koju 
uvelike koriste i dobro im je poslužila za 
njihove znanstveno-edukacijske programe. 
Ovakvu suradnju nastavit ćemo i u 
budućnosti - izjavio je Barta. 

Primopredaji opreme u Gospodarskoj školi 
u Čakovcu nazočio je profesor Zvonimir 
Siladi koji je istaknuo važnost korištenja 
ilegalne opreme u edukativne svrhe, umjesto 
njenog uništavanja: 

- U kontaktu s predstavnicima Ministarstva 
unutarnjih poslova dogovorili smo se da bi se 
ta vrijedna oprema mogla staviti u funkciju u 
našoj = obrazovnoj — ustanovi. = Njihovim 
zahtjevom prema sudu određeno je da će se 
ista oprema donirati našoj školi te vjerujem 
da ćemo je korisno upotrijebiti za izvođenje 
praktične nastave i vježbu učenika 
poljoprivredne struke — = agrotehničara, 
poljoprivrednih gospodarstvenika, vrtlara i 
cvjećara. Zahvaljujemo što se i na ovaj način 
pomaže funkcioniranju naše ustanove i 

opremanju ne baš tako jeftinom opremom - 
pojasnio je Siladi. 

U ime Srednje gospodarske škole Križevci 
donaciju je primio ravnatelj Toni Svoboda. 

- Zahvalio bih se Ministarstvu unutarnjih 
poslova na ovoj donaciji, jer zaista nas je kao 
školu iznenadila ovakva lijepa gesta. Oprema 
će nam koristiti u našem nastavnom procesu 
u kompletnoj praktičnoj nastavi, s obzirom na 
to da smo poljoprivredna škola, strukovna 
škola u kojoj takva oprema može koristiti u 
opremanju praktikuma, a dalje i za nastavne 


procese u području poljoprivrede. Opreme 
ima puno i vjerujem da ćemo je u narednom 
periodu uspješno = instalirati u našim 
objektima jer šteta bi bilo tako vrijednu i 
kvalitetnu opremu ne = iskoristiti = za 
obrazovanje - kazao je Svoboda. 

Radi se o funkcionalnoj opremi koja je 
korištena u nezakonite svrhe za uzgoj biljaka 
indijske konoplje, a pogotovo je korisna za 
škole s poljoprivrednim smjerom u svrhu 
edukacije te Agronomski fakultet u svrhu 
znanstvenog razvoja. 

Udruga umirovljenika Općine 
Veliki Bukovec proslavila 
velikih četvrt stoljeća djelovanja 


Jedna od najaktivnijih udruga na 
području Općine Veliki Bukovec u 
subotu je proslavila velikih četvrt 
stoljeća djelovanja. Riječ je o Udruzi 
umirovljenika koja kontinuirano broji 
200-tinjak članova, a proslava 25. 
obljetnice bila je prilika za osvrt na 
proteklo razdoblje, najavu budućih 
planova i zahvalu svima koji su na bilo 
koji način doprinijeli njihovom radu. 

Zahvalivši osnivačima, predsjednik 
Udruge Ljubomir Makar pojasnio je 
kako je Udruga umirovljenika nastala 
2002. godine. Naime, umirovljenici iz 
Velikog Bukovca u samim su počecima 
bili uključeni u rad ludbreške Matice 
umirovljenika, da bi se potom 1998. 
godine odvojili u samostalni ogranak, a 
2002. osnovali vlastitu udrugu na razini 
općine. 

- Ova inicijativa došla je od našeg 
prvog predsjednika Franje Žardina kojeg 
je naslijedio Josip Križan, a potom ja, 
kao predsjednik u četvrtom mandatu — 
objasnio je Makar zahvalivši svim 
članovima koji su doprinijeli razvoju 
Udruge. 

lako je pandemija = koronavirusa 
utjecala na njihovo djelovanje, Makar 
naglašava kako su se i u to vrijeme 
snalazili, pa je proteklo razdoblje bilo 
obilježeno čitavim nizom aktivnosti. 

- Naše glavne aktivnosti odnose se na 
druženje s drugim udrugama s područja 
triju županija — Varaždinske, 
Međimurske i Koprivničko-križevačke. 

Njegujemo odličnu suradnju sa svim 
udrugama koje su članice Saveza udruga 
umirovljenika i starijih osoba 
Varaždinske županije i sa svima njima se 
družimo — rekao je Makar. 

Upravo je uključivanje umirovljenika 
u društveni i sportski život i njihovo 
povezivanje s ostalim osobama treće 
životne dobi i glavni cilj Udruge 
umirovljenika, a sve kako ne bi bili 
zapostavljeni ili marginalizirani budući 
da oni koji su cijeli život radili, stvarali i 
gradili Općinu itekako imaju što za reći. 

- Uz druženja, svake godine odlazimo 
na izlete i ljetovanja te provodimo razne 
sportske aktivnosti, sudjelujemo na 
sportskim susretima na nivou županije i 
u sportskim igrama udruga. Drago mi je 
što mogu reći da smo aktivni u svim 
disciplinama što pokazuje agilnost naših 
članova i članica — dodao je Makar 
naglasivši kako sa svim ovim 
aktivnostima nastavljaju i u narednom 
razdoblju u nadi da će biti samo još 
brojnije. 

I suradnja s Općinom Veliki Bukovec 
također je izvrsna što je potvrdio i 
načelnik Franjo Vrbanić pohvalivši rad 
Udruge koja je aktivna na svim poljima 
društvenog života. 

-Drago mi je što se konačno nakon tri 
godine moglo održati ovakvo druženje te 
se to poklopilo i s velikom obljetnicom 
njihovog osnivanja. Naravno, Općina 
Veliki Bukovec financijski podržava 
njihov rad te svake godine raspisujemo 
natječaj kojim se dodjeljuju sredstva 
udrugama, a imamo i natječaje za 
sufinanciranje — ovakvih i = sličnih 
događanja kroz određena pokroviteljstva 
ovisno o mogućnostima općinskog 
proračuna — rekao je Vrbanić. 

Inače, uz sufinanciranje rada Udruge 
umirovljenika, Općina ne zaboravlja ni 
svoje  najpotrebitije i najugroženije 


umirovljenike, pa im kroz razne mjere 
olakšava svakodnevni život. 

-Imamo dosta mjera koje se tiču 
oslobađanja od plaćanja komunalne 
naknade, a također jednočlanim i 
dvočlanim obiteljima sufinanciramo i dio 
iznosa za odvoz otpada tako da u okviru 
svojih mogućnosti zaista pomažemo 
umirovljenicima — naglasio je Vrbanić. 


Ovu veliku obljetnicu, članovima i 
predsjedniku Udruge čestitala je i 
Jadranka Bahlen, predsjednica Saveza 
udruga umirovljenika i starijih osoba 
Varaždinske županije istaknuvši kako se 
radi o izuzetno aktivnoj udruzi koja 
sudjeluje u brojnim aktivnostima. 

-Njihovi članovi sudjeluju i na 
Sportskim = susretima — umirovljenika, 
Umirovljeničkim kajkavijadama te na 
Danima starijih osoba, tako da su jako 
aktivni na razini županije. Savez se 
financira iz županijskog proračuna i ove 
smo godine dobili najviše sredstava 
dosad tako da smo prezadovoljni, kao i 
udruge s kojima njegujemo odličnu 
suradnju — rekla je Bahlen. 

Svečana proslava 25. obljetnice bila je 
prilika i za dodjelu zahvalnica i priznanja 
članovima i svima koji su svojim radom 
i djelovanjem pridonijeli razvoju Udruge 
umirovljenika Veliki Bukovec. 

Društvo 


Međimurska županija prepoznaje važnost svojih 
udruga za koje je namijenjeno 387 000 eura 


Posavec: Svaka aktivnost 
iznjedri rezultate 
zajednicu snažnijom! 


Međimurska županija osigurala je 
387 tisuća eura, odnosno oko 3 
milijuna kuna za  (su)financiranje 
programa i projekata sportskih udruga, 
udruga civilnog društva i programa iz 
područja poljoprivrede i šumarstva u 
2023. godini. 

Župan Međimurske županije Matija 
Posavec kazao je kako su s ciljem 
osnaživanja zajednice, s objavom 
natječaja krenuli nešto ranije nego 
prethodnih godina. 

— Naša temeljna politika je da se u 
gradnji infrastrukture i realizaciji 
brojnih projekata koristimo većim 
dijelom europska sredstva, a da se 
onda u izvornom prihodu županijskog 
proračuna u što većoj mjeri usmjerimo 
prema našim građanima koji su 
okupljeni u društva, udruge, zajednice 
i na taj način potaknemo njihovu 
aktivnost. Posljedica 1 rezultat je da 
nam što više građana bude uključeno. 
Tako ćemo u tri dijela raspisati 
natječaj za naše udruge. Riječ je o 
natječaju za udruge civilnog društva, 
natječaju za sportske udruge _i 
natječaju za one koji se bave 
poljoprivrednom — proizvodnjom — — 
izvijestio je župan te dodao kako će 
javni pozivi biti otvoreni 30-ak dana 
kako bi svi stigli prikupiti potrebnu 
dokumentaciju kako bi do kraja ožujka 
to mogli realizirati. 

Podsjetio je kako Županija osim 
udruga civilnog društva, udruga 
umirovljenika, branitelja, sportskih 
udruga, udruga poljoprivredne 
proizvodnje 1 dalje nastavlja sa 
stipendiranjem učenika, financiranjem 
asistenata u vrtićima i školama, 
podržavanjem kulturnih aktivnosti i 
osoba s invaliditetom kroz niz 
programa koji nisu obuhvaćeni ovim 
natječajem. 

— Tih 3 milijuna kuna nije ukupna 
vrijednost nego je to puno više, ali 

drago nam je da nam se jave i da su 
aktivne i da u tom segmentu možemo 
biti primjer dobre prakse jer svaka 
aktivnost iznjedri i neke rezultate čime 
je cijela zajednica jača i snažnija — 
zaključio je. 

Darko Radanović, pročelnik 
Upravnog odjela za gospodarstvo, 
poljoprivredu i turizam kazao je kako 
je za natječaj financiranja programa i 
projekta udruga iz područja 


poljoprivrede i šumarstva ovim 
natječajem osigurano 26 500 eura. 

-Minimalni iznos je 265 eura, a 
maksimalni iznos 2.654 eura, odnosno 
do maksimalno 80% od ukupno 
prihvatljivih aktivnosti — rekao je 
Radanović. 

Za Upravni odjel za civilno društvo i 
ljudska prava za koji je zadužena Maja 
Odrčić Mikulić provodit će se natječaj 
vrijedan 161 000 eura. 

— Putem ovog natječaja realizirati će 
se i županijski ciljevi navedeni u 
strateškim i planskim dokumentima u 
prioritetnim područjima, a odnose se 
na potrošače, branitelje i njihove 
obitelji, — umirovljenike, osobe s 
invaliditetom, djecu i mlade. 
Natječajem će se osigurati kvalitetnija 
podrška — udrugama — koje = svoje 
aktivnosti — prilagođavaju stvarnim 
potrebama građana te se na taj način 

širi utjecaj udruga. Najmanji iznos koji 
će udruga moći tražiti je 400 eura, a 
najveći iznos potpore iznosi 19 tisuća 
eura. Očekujemo da ćemo potpisati 
ugovore sa 55 udruga s područja 
županije — kazala je pročelnica Odčić 
Mikulić. 

Nives Kolarić Strah, pročelnica 
Upravnog odjela za obrazovanje, 
kulturu i sport rekla je kako je ovim 
natječajem za zadovoljavanje javnih 


potreba u sportu u ovoj godini 
osigurano _ 199 500 cura, a ta će 
sredstva usmjeriti na ulaganja u 


sportaše, očuvanje i unaprjeđivanje 
sporta što će posljedično doprinijeti 
još boljem ugledu Županije. 

-Samim javnim pozivom bit će 
obuhvaćeni rekreativni i amaterski 
sport te = financiranje = sportskih 
manifestacija čiji je cilj razvoj sporta i 
sportske = rekreacije na području 
Međimurske županije. "Očekujemo 
velik odaziv sportskih udruga, a mogu 
se prijaviti sve sportske udruge sa 
sjedištem u Međimurskoj županiji koje 
imaju registriranu sportsku djelatnost 
— kazala je Kolarić Strah. 

Predsjednik = Zajednice = sportskih 
udruga Međimurske županije Mato 
Kljajić naglasio je velik značaj sporta 
za Međimurje koje je prošle godine 
ponosno nosilo titulu Europske regije 


sporta. 

— U suradnji s Međimurskom 
županijom i županom — Matijom 
Posavcem imamo maksimalnu 


podršku i sva sredstva koja dobivamo 
vjerujem da su u maksimalnom iznosu 
koliko se može izdvojiti — rekao je 
Kljajić. 

Pozivi za navedena područja bit će 
raspisani tijekom današnjeg dana i 
ostaju otvoreni do 20. ožujka. 


MEĐI 


MEĐIMU 

Ženski vokalni ansambhbi Fiola povodom izdavanja svog 
četvrtog CD-a na prijemu kod župana Kolara 


“Oduševljavaju nas svojim 
izvedbama već više od 20 godina" 


Krapinsko — zagorski župan Željko Kolar te pročelnica 
Upravnog odjela za obrazovanje, kulturu, šport i tehničku 
kulturu Mirjana Smičić — Slovenec u prostorijama 
Krapinsko — zagorske županije održali su prijem za članice 
Ženskog vokalnog ansambla Fiola. 

Navedeni prijem održan je povodom promocije njihovog 
najnovijeg, četvrtog nosača zvuka “U srcu majke Marije" 
kao i njihovog dugogodišnjeg rada. Naime, ŽVA Fiola 
krajem prošle godine obilježio je 22 godine svog 
djelovanja, a kako je tom prilikom naglasio župan Kolar 
upravo nas toliko godina oduševljavaju svojim izvedbama, 
što zagorskih, što stranih i sakralnih pjesama. 

— Posljednji njihov CD vezan je upravo uz sakralnu 
tematiku te je on bio i povod ovog našeg današnjeg 
druženja koje je proteklo u sjajnoj atmosferi. A ovaj je 
ansambl upravo onakav kakvi smo mi ljudi u Zagorju — 
vrijedan, skroman, uspješan i radišan, bez neke velike želje 
za pompom i promocijom iako se bave ovakvom vrstom 
djelatnosti — izjavio je krapinsko — zagorski župan te dodao 
kako je od članica ansambla poželio novi CD, spot i novu 
pjesmu na Festivalu kajkavskih popevki. 

U ime članica ansambla zahvalu Županiji što je podržala 
izdavanje njihovog četvrtog nosača zvuka, izrazila je 
Sabina Frgec, naglasivši kako su jako ponosne što djeluju 
već 23. godinu. 

— Usudila bih se reći da smo bile predvodnice “a 
cappella" pjevanja na području naše županije. Veseli nas i 


što smo motivirale naše žitelje koji se vole baviti glazbom 
da osnuju vokalne ansamble i promoviraju taj način 
pjevanja. Ponosne smo i na naš podmladak, nas šestero ima 
sveukupno 19-djece i svi se oni na neki način bave 
glazbom, neki i prilično aktivno i velika nam je čast i 
zadovoljstvo što su naslijedili našu ljubav prema glazbi — 
rekla je Frgec te za kraj poručila: 

— Nadam se da ćemo uspjeti realizirati brojne projekte i 
nastaviti promovirati ovaj glazbeni izričaj pjevanje a 
cappella, kao i ljubav prema kaju i našem zavičaju. 


Gradonačelnik Škvarić sa suradnicima u posjetu slovenskom veleposlaniku 


Niti čipaka su, iako tanke, međusobno čvrsto povezale 


Zemlja partner 27. Međunarodnog festivala čipke, koji će se 
u Lepoglavi održavati od 15. do 17. rujna ove godine, bit će 


Republika Slovenija. 
U okviru priprema za organizaciju Festivala, članovi 
festivalskog organizacijskog odbora, predvođeni 

gradonačelnikom Grada Lepoglave Marijanom Škvarićem, 
boravili su na radnom sastanku u Veleposlanstvu Republike 
Slovenije u Hrvatskoj gdje su se susreli s veleposlanikom, 
Nj.E. Gašperom Dovžanom. 

Izaslanstvo Međunarodnog festivala čipke, u kojem su bili i 
direktorica ureda Turističke zajednice Grada Lepoglave 
Ljubica  Dubovečak te direktor Turističko kulturno 
informativnog centra _ Kristijan Bizek, slovenskom je 
veleposlaniku i njegovim suradnicima predstavilo povijest 
Festivala, njegov značaj, međunarodni karakter i kvalitetu. 
Razgovaralo se i o načinu suradnje koja će, istaknuto je na 
sastanku, zasigurno rezultirati još jednim = uspješno 
organiziranim festivalom. 

- Zadovoljni smo što je Republika Slovenija prihvatila biti 
zemlja partner 27. Međunarodnog festivala čipke. Riječ je o 
našim susjedima s kojima nas prvenstveno veže prijateljstvo i s 
kojima dugi niz godina uspješno surađujemo u okviru 
Međunarodnog festivala čipke kao i na brojnim drugim 
projektima. Povezuju nas i niti čipaka koje su, iako tanke, 
međusobno čvrsto povezale. Ne sumnjam da će i suradnja na 
ovogodišnjem Međunarodnom festivalu čipke biti uspješna - 
poručio je gradonačelnik Marijan Škvarić. 

Za još kvalitetniji život djece s teškoćama — hvalevrijedan 
projekt koprivničko-križevačke udruge ,,Jahanjem do 
osmijeha“ ostvario trogodišnju POIPOM Ministarstva 


Uspješnom suradnjom Koprivničko 
križevačke = županije,  — Udruge za 
terapijsko jahanje — Osmijeh — te 
Regionalne razvojne agencije 
Koprivničko-križevačke županije 
PORA-e program terapijskog jahanja 
“Jahanjem do osmijeha" dobio je 
trogodišnju = potporu — Ministarstva 
zdravstva. 

Ukupna vrijednost odobrenih 
sredstava je nešto više od 14 tisuća 
eura, a Udruzi Osmijeh po prvi je put 


kvaliteta života djece s teškoćama u 
razvoju i osoba s invaliditetom te 
njihovih obitelji, ali i kvaliteta života 
volontera, dok je dodana vrijednost što 
je u lokalnoj zajednici omogućena još 
jedna vrsta rehabilitacije. 

Kako bi se postigli zadani ciljevi i 
povećala kvaliteta života djece s 
teškoćama u razvoju i osoba s 
invaliditetom, ali i njihov napredak u 
savladavanju jahačkih vještina, važno 
je napomenuti da se aktivnosti na konju 


odobrena višegodišnja podrška ovom osobe s invaliditetom. Za svoje ne mogu ograničiti na određeno 
programu. aktivnosti Udruga ima educiran stručni = razdoblje, već se nastoji osigurati 

Program “Jahanjem do osmijeha" kadar, terapijske konje i educirane njihova provedbu iz godine u godinu, 
temeljna je i najvažnija aktivnost — volontere — pomoćnike u terapijskom = kako bi korisnici što bolje održavali ili 


Udruge Osmijeh, a obuhvaća provedbu jahanju. 


unaprjeđivali svoje fizičke, psihičke, 


terapijskog jahanja i škole jahanja za Ovim aktivnostima nastoji se podići socijalne i edukacijske sposobnosti. 


Općina Gornja Stubica 
financira programe, projekte 
i manifestacije svojih udruga 


i 


Općina Gornja Stubica raspisala je javni natječaj za financiranje, 
programa, projekata i manifestacija udruga koje provode javne 
potrebe u društvenim djelatnostima u 2023. godini. 

Riječ je o natječaju za financiranje projekata, programa i 
manifestacija koje provode udruge sa sjedištem na području općine 
Gornja Stubica, kao i udruge koje svoje programe realiziraju na 
području općine ili imaju korisnike s područja Općine. 

Za javne potrebe u kulturi planiran je iznos od 23.563,00 EUR, 
odnosno 177.535,42 kuna, za potrebe u području humanitarne skrbi 
7.600,00 EUR, odnosno 57.262,20 kuna, a za javne potrebe u 
poljoprivredi i lovstvu 4.000,00 EUR ili 30.138,00 kuna. 

Najmanji iznos financijskih sredstava koji se može prijaviti i 
ugovoriti po pojedinom projektu je 100 EUR/753,45 kuna, a najveći 
iznos po pojedinom projektu je 1.500,00 EUR/11.301,75 kuna. 

Rok za podnošenje prijedloga projekata i programa je do 20. 
ožujka 2023. godine. 

Udruga “Zlatne ruke" Cakovec 
jedna je od aktivnijih 
međimurskih udruga — župan 
Posavec: Njihova marljivost i 
predanost zajednici primjer su 
u našem okruženju 


Udruga žena za očuvanje tradicije i kulturne baštine “Zlatne ruke"? 
Čakovec može se ponosno pohvaliti brojnim aktivnostima 
provedenim u protekloj godini, a potvrđeno je to na njihovoj skupštini 
prezentiranim Izvješćem o realiziranim akcijama. 

Naime, Udruga je bila dio svih manifestacija na području 
Međimurske županije te su njene vrijedne članice svojim 
sudjelovanjem obogatile i uljepšale svaki program i događaj. Pritom 
su naporno radile na očuvanju tradicije, kulture i baštine Međimurja te 
prezentirale svoje proizvode u obliku bakinih kolača, radova od čipke, 
cvijeća od papira i slično, što su svi posjetitelji i prepoznali. 

Čestitkama se pridružio međimurski župan Matija Posavec 
pohvalivši rad Udruge. 

— Njihova marljivost i predanost zajednici primjer su u našem 
okruženju. Rad prikazuju kao radost pri čemu novim naraštajima 
ostavljaju i paradigmu doprinosa zajednici i poštovanja prema 
ostavštini naših starih — kazao je župan Posavec. 

Mirisi sarme 1 varaždinskog 
zelja proširili se školom 


Gospodarska škola Varaždin, u 
suradnji s OPG-om  Cafuk_i 
Varaždinskom županijom, 
organizirala je manifestaciju "Zelje 
na veselje". Učenici Gospodarske 
škole Varaždin pripremili su jela u 
kojima je glavni sastojak 
varaždinsko zelje, a namirnice za 
pripremu jela osigurala je Marija 
Cafuk. 

Samom obilježavanju 
manifestacije prisustvovao je 
pročelnik — Upravnog odjela za 
poljoprivredu i zaštitu okoliša 
Varaždinske — županije — Dragutin 
Vincek koji je utvrdio kako je važno 
da mladi preuzimaju = iskustva 
starijih, uče i primjenjuju ih dalje u 
životu. Na taj način varaždinski 
tradicionalni proizvodi, poput heljde, 
bučina ulja i varaždinskog zelja, 
nastavljaju svoj suživot sa svim 
građanima Županije. 

-Da bi neki proizvod živio u svom 
narodu, nije dovoljno imati ga na 
papiru ili u obliku knjige, već on 


mora biti suživot čovjeka i prirode, — Važno nam je da je varaždinsko zelje — zadnjih par godina i naravno da 
te je ovo samo nastavak jedne — ušlo i u škole te nam je drago da — ćemo nastaviti podržavati taj projekt 
tradicije stare preko 200,300 godina. — Gospodarska škola Varaždin to radi — — izjavio je Vincek. 

Cafuk, čuvarica 


Marija 
Varaždinskog zelja koje je već pet 
godina označeno europskom oznakom, 
donirala je za manifestaciju "Zelje na 
veselje" i bučine koštice i krumpir, uz 
varaždinsko zelje. 

-Već više godina u ovo vrijeme s 


sjemena 


učenicima Gospodarske škole 
provodimo ovaj projekt u kojem oni 
pripremaju hranu od proizvoda koji su 
izrasli na našim poljima kako bi vidjeli 
da je to drugačije od onog što možemo 
kupiti u dućanu te kako bi vidjeli da je 
varaždinsko zelje najbolje za pravljenje 
sarme. Ono je savitljivo, tanko i 
domaćice ga jako vole — rekla je Cafuk. 

Nevenka Bosilj, nastavnica kuharstva 
u Gospodarskoj školi Varaždin ističe 
kako kroz cijelu godinu učenici koriste 
tradicijske namirnice te ih samim time i 


promoviraju. 
-Današnji zadatak bila je naša 
tradicija, regionalne — namirnice, a 


fokusirali smo se na namirnice OPG-a 
Cafuk — Varaždinsko zelje, hajdinska 
kaša, krumpir, svježe zelje i prema tome 
smislili jela koja su jako fina i koja 
prezentiramo učenicima kako bismo ih 
naviknuli na naše namirnice. Ovo je 
klasika na jedan moderniji način — 
izjavila je Bosilj. 

Učenici su za okupljene pripremili 
sarmu, restani krumpir, krpice sa zeljem 
i heljdinu kašu s dinstanim kiselim 
zeljem, peciva s bučinim uljem i 
sjemenkama, salate od crvenog i bijelog 
kupusa u kombinaciji s mrkvom 
začinjene s vrhnjem, majonezom i 
obogaćene_ s jajima te štrukle_ s 


krumpirom, zeljem i keljem. 


KAKVO PRIZNANJE! Učenici iz 
Varaždinske županije znaju kako se 
gradi održivija budućnost 


Među najboljim su mladim 


Učenici Centra za odgoj i obrazovanje 
Tomislav Špoljar iz Varaždina i Osnovne 
škole Trnovec među najboljim su mladim 
ekolozima u Hrvatskoj, pokazali su 
rezultati desetog Zelenog koraka, dm-ove 
akcije prikupljanja i recikliranja starog 
papira. 

U ovogodišnjem Zelenom koraku 
17.229 osnovnoškolaca prikupilo je više 
od 100 tona starog papira za recikliranje 
i tako su spasili više od 1.700 stabala. 
Svaku od deset škola čiji su učenici 
prikupili najviše papira dm je nagradio s 
nešto više 1.300 eura. 

-Mladi ekolozi Centra za odgoj i 
obrazovanje Tomislav Špoljar i Osnovne 
škole Trnovec pokazali su da dobro znaju 
koliko je važno očuvanje okoliša. Uime 
dm-a, želim zahvaliti svim učenicima i 
djelatnicima, kao i ostalim sudionicima 
Zelenog koraka, što su doprinijeli zaštiti 
okoliša svoje lokalne zajednice. Ponosni 
smo što je deseta generacija hrvatskih 
osnovnoškolaca sudjelovanjem u dm- 
ovoj akciji naučila da ne postoji mali 
doprinos zaštiti okoliša i da je svaki 
zeleni korak važan za izgradnju održivije 


budućnosti - izjavila je Dijana Košić, 
područna menadžerica dm-a. 

Učenici Centra za odgoj i obrazovanje 
Tomislav Špoljar drugu su godinu 
zaredom među = najuspješnijima u 
Zelenom koraku, a ove godine nagradu 
su zaslužili jer su prikupili 5,3 tona starog 
papira za recikliranje. 

-Uključivanje naših učenika u dm-ovu 
akciju Zeleni korak način je da im 
ukažemo na važnost brige o okolišu i 
ponudimo aktivnosti koje će im 
kvalitetno ispuniti vrijeme te doprinijeti 
boljitku naše zajednice. Drago nam je što 
su baš oni i ove godine među najboljima 
u Zelenom koraku, te, uime svih učenika 
i djelatnika Centra, zahvaljujem na 
nagradi koja će našim učenicima 
omogućiti provođenje raznih aktivnosti u 
procesu njihova osamostaljenja - izjavio 
je Marin Vučić, ravnatelj Centra za odgoj 
i obrazovanje Tomislav Spoljar. 

Osnovna škola Trnovec od 2005. ima 
status Međunarodne eko škole te 
kontinuirano provodi ekološke projekte. 

Ravnateljica škole Radmila Sačić 
istaknula je da Zeleni korak provode u 
Produženom boravku čije grupe u 
učionicama imaju reciklažni kutak kako 
bi djeca od najranije dobi naučila sortirati 
otpad i dati svoj doprinos očuvanju 
planeta. 

Inače, Zeleni korak jedna je od 
najdugovječnijih akcija dm-a u kojoj je, 
tijekom deset godina, više od 220.000 
osnovnoškolaca prikupilo čak 3.000 tona 
starog papira, čijim je recikliranjem 
spašeno više od 51.000 stabala. 

Proglašeni rukometni laureati Koprivničko - križevačke županije 
Antonija Tucaković najbolja rukometašica 12 
RK Podravka Vegeta, a najbolji rukometaš 
Marin Šutalo iz RK KTC Križevci 


U organizaciji Rukometnog saveza 
Koprivničko-križevačke županije u 
koprivničkom hotelu Podravina održano je 
svečano proglašenje najuspješnijih 
rukometaša, rukometašica, rukometnih 
ekipa, trenera i zaslužnih rukometnih 
djelatnika u 2022. godini. 

Proglašenju je u ime Grada Koprivnice 
prisustvovala zamjenica gradonačelnika 
Ksenija Ostriž koja je tom prilikom 
istaknula kako je Grad uvijek bio i bit će 
podrška svima da ih vodi kroz svijet sporta 
u bilo kojem obliku. 

- U ime svih 4300 registriranih sportašica 
i sportaša u gradu Koprivnici, koji rade u 73 
kluba, čestitam vam na zasluženo osvojenih 
priznanjima te vam želim mnogo zdravlja i 
sportske sreće u nastavku karijere - poručila 
je nagrađenima i ostalim prisutnim 
rukometašicama i rukometašima zamjenica 
gradonačelnika Ostriž. 

Okupljenima se u ime Koprivničko - 
križevačke županije obratio zamjenik 
koprivničko - križevačkog župana Ratimir 
Ljubić, dok je uvodnu riječ u svečano 


Blažeković. 

Najuspješnijom rukometašicom u 2022. 
godini proglašena je Antonia Tucaković iz 
Rukometnog kluba Podravaka Vegeta, dok 
je za najuspješnijeg rukometaša proglašen 
Marin Šutalo iz Rukometnog kluba KTC 
Križevci. 

Najuspješnija perspektivna rukometašica 
je Nika Galinec, članica RK Podravka, a 
najuspješniji perspektivni rukometaš Fran 
Premec iz RK Koprivnica. 


Križevci muška. 


Najuspješnija perspektiva ženska 
rukometna ekipa je RK Podravka Lino, a 
muška RK Koprivnica U-15. 

Najuspješnijim rukometnim trenerom 
proglašen je Dalibor Sokač iz RK KTC 
Križevci, najuspješniji sudački par su Klara 
Petričević i Ana Sikavica, dok je priznanje 
za uspješan rad i rezultate u kategoriji U-15 
dobio Mišo Zrakić iz RK Koprivnica. 

Posebno = priznanje za = zaslužnog 


rukometnog djelatnika dobio je Dieter 
Benotić. 


RK Podravka Vegeta najuspješnija je 
ženska rukometna ekipa, a RK KTC 


proglašenje održao predsjednik 
županijskog rukometnog saveza Zlatko 


Novi uspjeh međimurskog sporta 


Muška štafeta AK Međimurje prvak 
Hrvatske, Nik1 Plevnj ak srebrni! 


Nakon kadetskog, u ao dvorani na Zagrebačkom 
velesajmu, sprinterice su "ukrstili" i najbolji mlađi kadeti i 
kadetkinje Hrvatske. Niti na ovom natjecanju nisu izostale 
medalje za članove AK Međimurje, koji su pod vodstvom 
trenera Dejana Dokleje u vrlo jakoj konkurenciji osvojili dvije 
medalje i nekoliko odličnih plasmana. 

Prvi je ugodno iznenadio i na postolje stao Niki Plevnjak, 
član atletske škole AK Međimurje u Prelogu, koji je na 60 m 
istrčao izvrsnih 8,20 sekundi i osvojio drugo mjesto i srebrnu 
medalju. Niki je još jednom stao na postolje i to kao član štafete 
AK Međimurje, koja je u sastavu Leo Mesarić, Fran Fotak, 
Niki Plevnjak i Lino Plevnjak rezultatom 1:56,97 osvojila 
zlatnu medalju i naslov prvaka Hrvatske na 4 x 200 m. 

Na korak do medalje ostao je Lino Plevnjak, drugi atletičar iz 
obitelji Plevnjak, koji je na 200 m sa 28,15 bio 4. 

Dva 5. mjesta osvojio je Leo Mesarić u skoku u vis sa 135 cm 
i55 m prepone 11,60, 

Niki Plevnjak je bio 5. u skoku u dalj sa 485 cm 


6. mjesto osvojila je Eva Dokleja u skoku u vis sa 140 cm dok 
su 7. mjesta osvojili Hana Deban u skoku u dalj sa 480 cm, 
Leon Čavlek u bacanju kugle sa 7,39 m i štafeta mlađih 
kadetkinja AK Međimurje u sastavu Nola Puškadija, Eva 
Blažeka, Eva Dokleja, Hana Deban rezultatom 2:00,63. 

Varaždin - Dinamo 


Ivanušec Varaždinu 
utrpao čak dva komada, 
Ademi potvrdio veliku 
pobjedu 'Modrih' 


lako su vjerovali i nadali se, NK Varaždin je na domaćem 
terenu protiv prvoplasirane momčadi lige, zagrebačkog 
Dinama ipak ostao praznih ruku. Naime, aktualni hrvatski 
prvak pobjedom od velikih 3:1 upisao je nova tri boda i time 
povećao razliku nad drugoplasiranim Hajdukom, a Varaždin 
treći poraz za redom. 

Utakmica 22. kola SuperSport HNL-a odigrala se na 
Gradskom stadionu u Varaždinu pred prepunim tribinama, no 
ni odlična podrška domaćih navijača nije bila dovoljna da 
Varaždinci protiv prve momčadi prvenstvene ljestvice upišu 
potrebna tri boda. 

Iako tijekom prvog poluvremena statistika nije bila ni na 
čijoj strani, dapače, i Varaždin i Dinamo imali su po četiri 
udarca na gol i po jedan u okvir gola, u drugo poluvrijeme 
zagrebački klub ulazi čvrsto i napadački. 

Pa tako za prvi pogodak na utakmici nije trebalo dugo čekati 
— već u 49. minuti Luka Ivanušec zabija za vodstvo Dinama, no 
bez slavlja budući da je Varaždin klub iz kojeg je potekao. 
Zabija Ivanušec i u 73. minuti i tako povećava vodstvo 
Zagrepčana na 2:0, ali ne zadugo — domaća publika skočila je 
na noge nakon prekrasnog pogotka Tonija Teklića u 80. minuti. 

Slavlje domaćih navijača nije dugo trajalo jer je u 85. zabio 
Arijan Ademi čime je Dinamo dvama pogocima prednosti s 
Gradskog stadiona u Varaždinu odnio sva tri boda. 

Ovim porazom Varaždin je na sedmom mjestu ljestvice s 27 
bodova, odnosno bodom manje od šeste Rijeke te dva boda 
više od osme Lokomotive. Sljedeća utakmica na redu je iduće 
nedjelje s početkom u 17.30 sati kada Varaždinci gostuju kod 
Osijeka. 

FENOMENALAN USPJEH: Garibović 
niže pobjedu za pobjedom 


Po sedmi se puta okitio 
titulom prvaka Hrvatske! 


U sportskoj dvorani 
Osnovne škole Ivanja 
Reka, održano = je 
Prvenstvo Hrvatske za 
seniorke i seniore u 
borbama i katama na 
kojem se varaždinski 
karatist Enes Garibović 
po sedmi puta okitio 
titulom prvaka Hrvatske. 

Enes ije kao 
predstavnik Karate kluba Varaždin nastupio u kategoriji borbe 
seniori -84 kg. 

U prvoj borbi pobjeđuje Mrvičića iz Karate kluba Hrvatski 
dragovoljac Zagreb rezultatom 2:0, a u drugoj borbi pao je i 
Vukomanović iz Karate kluba Ippon Zagreb kojeg je Enes 
pobijedio rezultatom 5:0. 

U polufinalu bio je bolji od Kvesića iz Karate kluba 
Hercegovina Zagreb kojeg je svladao rezultatom 1:0, dok je u 
finalnoj borbi rezultatom 10:0 pobijedio Prusinu iz Karate kluba 
Samobor te po sedmu puta osvojio titulu seniorskog prvaka 
Hrvatske. 

Enes je već osigurao plasman na Europsko seniorsko 
prvenstvo osvajanje srebra na prošlogodišnjem Europskom 
prvenstvu te mu u narednom periodu predstoje pripreme s 
Hrvatskom karate reprezentacijom za nadolazeći Euro koji će se 
održati od 22. do 26. ožujka u Španjolskoj. 


Vikend za zaborav. Poraz 
seniora 1 juniora KK Krapina 


Loš sportski vikend je iza KK Krapina čiji seniori, ali 
ni juniori, nisu osjetili slast pobjede u ligaškim 
natjecanjima. Seniori su u devetom kolu Treće lige 
centar zabilježili svoj prvi ovosezonski poraz u Ogulinu 
protiv istoimenog domaćina. 

lako su samo dvije minute prije kraja košarkaši 
Krapine imali vodstvo od šest poena u tih 120 sekundi 
domaćini su napravili preokret te u konačici slavili 
LALEGVA 

Naravno, treba napomenuti da su i suci u tim ključnim 
trenucima imali veliku ulogu koja je momčad Ogulina 
pogurala do pobjede. 

Najefikasniji u redovima Krapine bili su Knezović sa 
14 te Strehovec sa 11 1 Markočić sa 10 koševa. Nakon 
osam odigranih utakmica Krapina se nalazi na vrhu 
tablice Treće lige centar sa sedam pobjeda i jednim 
porazom. Isti omjer ima i drugoplasirani Ogulin. U 
desetom kolu Krapina je slobodna dok ih u narednom 
kolu očekuje gostovanje kod Novske. 

Isti učinak kao i seniori zabilježili su i juniori Krapine. 
Oni su na domaćem terenu u nedjelju morali priznati da 
je KK Zabok u ovom trenutku spremnija ekipa što 
dokazuje i rezultat međusobnog susreta 43:85. 
Najefikasniji kod domaćina bio je Hrvoje Strehovec sa 
19 poena. 

Međimurski poslodavci 
traže 600-tinjak radnika 


Tijekom siječnja poslodavci iz 
Međimurske županije prijavili su 
potrebe za 584 radnika. 

Potrebe su pretežito iskazane u 
prerađivačkoj industriji (227 ili 38,9 
posto), djelatnosti zdravstvene zaštite 1 
socijalne skrbi (90 ili 15,4 posto), 
obrazovanju (61 ili 10,1 posto), 
djelatnosti — pružanja smještaja te 
pripreme i usluživanja hrane (50 ili 8,6 
posto) i građevinarstvu (47 ili 8,0 
posto). 

Prema rodu zanimanja potrebe su 
pretežito iskazane u ovim rodovima: 
zanimanja u obrtu i pojedinačnoj 
proizvodnji (165 ili 28,3 posto),  gš 
inženjeri, tehničari i srodna zanimanja 
(102 ili_ 17,5 posto), uslužna _i 
trgovačka zanimanja (101 ili 17,3 
posto) i jednostavna zanimanja (89 ili 3 
15,2 posto). a 


= 


VREMENSKA PROGNOZA 
Uživajte u suncu 1 proljetnim 
temperaturama — već u četvrtak stiže kiša 


Prema — prognozi DHMZ-a, zraka bit će od I do 6, a na moru — dnevne na kopnu ići do 16. 


utorak će u većem dijelu od 6 do 10 *C. Najviša dnevna Promjena vremena stiže već u 
unutrašnjosti i u Dalmaciji biti temperatura kretat će se pak četvrtak kada se očekuje 
pretežno sunčano, a na sjevernom između 13118 *C. promjenljivo vrijeme, mjestimice 
i dijelu srednjeg Jadrana, kao i u Lijepo i toplo vrijeme nastavlja s kišom, uglavnom u Dalmaciji 
gorju bit će umjerene naoblake, se 1 u srijedu kada će na kopnu — gdje će zapuhati i jugozapadnjak. 
mjestimice i magle. biti pretežno, a na Jadranu 1 temperature će biti nešto niže, 

Vjetar će na moru uglavnom biti — djelomice sunčano i uglavnom no ipak će _ 1 dalje biti 
slab, u unutrašnjosti ponegdje i suho. Najniža jutarnja  iznadprosječno toplo, pa će tako 


umjeren zapadni i jugozapadni. temperatura u unutrašnjosti bitće one najviše dnevne biti_14 
Najniža jutarnja temperatura 7 stupnjeva, dok će najviše stupnjeva. 

